open-index/open-wikipedia-markdown huggingface dataset:
美學

**美學**（）係哲學一個學科分支，專門研究「靚」（美）嘅本質同意義。美學會研究美感、品味以及其他審美現象。廣義上，美學亦包埋藝術哲學，探討藝術嘅本質、藝術品有咩意義、創造力同埋係觀眾點樣欣賞藝術。

所謂「審美特性」，係指會影響物件審美吸引力嘅各種特徵。當中包括「審美價值」，即係反映正面或者負面美感嘅屬性，好似「美同醜」之間嘅對比就係一個例子。唔同年代會有唔同嘅審美觀。

## 基本

美學研究者成日思考

呢條問題。呢方面嘅學者普遍認為，靚呢個概念係有可能定義嘅：事實表明，「一樣嘢靚唔靚」有啲主觀，即係所謂嘅**各花入各眼**；唔同時代、唔同族群以至唔同個體對「點至算係靚」睇法可以好唔同，可以睇吓成語**燕瘦環肥**講嘅嘢（下面呢段係文言文）－

不過又有學者指，靚亦明顯有啲客觀－事實表明，有好多事物都係俾多數人覺得佢哋靚嘅，噉即係表示**靚**唔完全係個個人睇法都唔同。美學呢個領域其中一個最重要嘅目標就係想知到底呢啲「多數人都覺得靚」嘅特性係乜，而包括畫家在內嘅藝術工作者就會用呢啲知識，務求整出俾多數人覺得係靚嘅作品。
## 睇埋
*古典主義
*浪漫主義
*現代主義
*後現代主義

## 註釋

## 引咗
存在主義

**存在主義**係哲學形而上學一個流派，認為人存在嘅意義係無法子經由理性思考而諗到答案，強調個人、獨立自主同主觀經驗。代表人物包括尼采、祁克果、杜斯妥也夫斯基同薩特。
## 睇埋
*本質主義
漢摩拉比

**漢摩拉比**（）係巴比倫第六任國王，前1792年登基，任內將國土擴張到成個兩河流域。佢亦制定全世界頭一份成文民法典《漢摩拉比法典》。
阿提拉

**阿提拉**（）係匈族帝國皇帝，434年登基，任內多次攻打東羅馬帝國同西羅馬帝國，最終喺452年攻陷嗰時西羅馬帝國首都拉文納。
## 出面網頁
道耳頓

**道耳頓**（，）係英國化學家、物理學家、氣象學家，出名研究原子理論、道耳頓分壓定律同色盲。

## 早年生活
道耳頓喺1766年喺英國金巴倫（）嘅一個貴格會家庭出生。佢喺12歲嘅時候喺村里學校開始接受教育。道耳頓喺一間貴格會寄宿學校教咗10年書之後，搬到曼徹斯特擔任教職。

## 科學工作
道耳頓喺氣象學方面有所研究，佢喺氣象日記入面記錄咗超過200,000個觀測結果。1801年，道耳頓咗一篇名為《氣體所佔嘅體積同佢溫度成正比》嘅論文，同法國物理學家雅克·查理斯（）早幾年嘅提出嘅定律相同。佢亦提出咗部分壓力定律，即道耳頓分壓定律。

道耳頓亦喺化學方面有重要貢獻，1804年佢提出咗原子理論，並且發展出計算原子質量同結構嘅方法，又按照原子序數排列咗個原子量表。

## 色盲研究
道耳頓同佢嘅兄弟都有色盲，佢喺1794年喺曼徹斯特文學及哲學學會發表咗一篇關於色覺異常嘅論文。雖然佢嘅色盲理論後來被證明係錯誤嘅，不過佢對色覺缺陷嘅研究喺佢去世後獲得認可。好多語言中都將色盲叫做「道爾頓症」。

## 參考
* John Dalton - Wikipedia 
* John Dalton | Science History Institute 
* John Dalton - Atomic Theory, Discovery & Experiments
*《影響人類文明發展的100位科學家》 作者：羅堇文
艾美懷巧絲

**艾美懷巧絲**（**Amy Winehouse**，）係英國女歌手，擅長騷靈樂同爵士樂。佢因為飲太多酒而酒精中毒死，終年27歲。

## 攷
哈勃太空望遠鏡

**哈勃太空望遠鏡**（，簡稱**哈勃望遠鏡**、**HST**）係一副太空望遠鏡，1990年射上地球大氣層上面嘅太空軌道，個名係紀念天文學家哈勃。

佢預定係會俾詹士韋伯太空望遠鏡取代嘅。
## 睇埋
*星雲
夜蘭香

**夜蘭香**（；學名：**'），又叫**夜來香**（）、**夜香**（）、**月見草'''（），係夾竹桃科夜來香屬嘅長年生藤狀纏繞草本植物或常綠灌木，原產南美。而家喺中國兩廣、雲閩臺地區同南美亞熱帶地區都可以搵到。

佢嘅花語係純潔嘅心、幸福、美好、獨立、反叛。

## 名
由於佢嘅花香而靚，晚黑時埐味重好香濃，所以叫「夜蘭香」。

## 樣
佢啲枝比較軟，有毛，入面有乳汁。葉係對生品種，樣似闊嘅蛋形、心形、橢圓形，長4～9.5cm，闊3～8cm，先端短漸尖，全緣，葉邊同葉脈都有毛。花係聚傘花序，生喺葉杈度，而且一次開10～20朵，最多可以開到卅朵；花冠係黃綠嘅橢圓品種，有清香，尤其喺夜晚重濃；花柱比較短，基部有5條棱。果樣似披針，長7.5cm，果皮比較厚兼冇毛。籽係闊嘅蛋形，長大概8mm，頂端有白嘅絹質毛響度。

## 用途

植株可以做綠籬植物或庭院植物，佢嘅花同葉既可以畀人睇，又可以做藥，甚至可以做餸。

### 藥用

## 毒性
雖然夜蘭香有觀賞價值同好多用途，但佢啲花同葉會釋放嘅香氣帶有丁香生物鹼等毒素，長期放喺室內會引起頭暈、咳，甚至喘大氣、失眠。所以比較啱放喺室外或有通風嘅陽臺地方。

## 相

## 註

## 連出去

*
*
*
*
*
*

類:夜來香屬
類:藤木
類:草本植物
類:四季常綠植物
類:灌木
類:香花樹種
類:花卉
類:觀葉植物
類:藥用植物
類:有毒植物
類:綠籬植物
哈勃

**哈勃**（**Edwin Hubble**，）係美國天文學家，證實銀河系外其他星系嘅存在，建立哈勃定律，並公認係星系天文學嘅創始人。

## 睇埋

*哈勃太空望遠鏡

## 拎出去
*時代 100 個人資料 
*美國物理協會：哈勃傳記 
*天文學家：哈勃 

類:美國天文學家
辦公室助理

**辦公室助理**（，簡稱OA），舊時稱為**後生**（Office boy，簡稱boy），係寫字樓入面最低級嘅文職人員，做嘅嘢都係好簡單，譬如影印、傳真、碎紙、斟茶遞水、外勤工作（例如：去銀行、郵局、其他公司收發文件等）。由於好多時都係學歷低啲後生人做，所以叫「後生」，但亦有中年人會做呢類工。
夜香木蘭

**夜香木蘭**（；學名：**'），又叫**香港玉蘭**（）、**夜合**（）、**夜荷**（）、**木蓮**（）、**大含笑'''（），係木蘭科木蘭屬嘅常綠灌木或喬木仔，原產中國嘅廣東、廣西、福建、臺灣等地。

## 名
;夜香木蘭
由於佢嘅花比較白，到咗晚黑之後開始釋放香氣，所以叫「夜香木蘭」。
;夜合
由於佢喺天光無耐開花，晚黑閂埋，所以叫「夜合」。
;大含笑
由於佢開花時，個樣好似含笑咁大，所以叫「大含笑」。

## 樣
植株高2～4m，分枝超多，成樖嘢冇毛，樹皮灰色，比較光滑。葉係互生品種，長橢圓形或披針形，長7.5～15cm，闊大概4～6cm，先端銳尖或尾狀漸尖，基部有啲撅，葉色正面係綠或暗綠，背面係淡綠，有光澤；葉柄長10～15mm，短而粗兼冇毛。花係單生品種，一般生喺葉杈，花梗向下髧；花梗長1~2cm，好多時係攣；有3嚿綠萼片同1嚿苞片，都比較光滑兼冇毛；花徑有大概3～4cm長，先端稍微尖啲；花瓣有6嚿，排成 2 輪，個樣好似白嘅鎖匙噉；花味比較香，好似熟咗啲菠蘿噉，尤其係晚黑時最犀利；不過佢喺天光無耐開花，晚黑閂埋；每年5～8月開花，但花期凈得1～2日。

## 適應環境
植株鍾意喺暖而濕或半黑環境度生，雖然比較黑，但佢唔暴曬或低過5℃嘅氣溫，喺比較疏鬆同排水比較好嘅微酸性泥生先至得。

## 用途
植株可以用嚟做綠籬或庭院植物。佢嘅花可以提取香精，亦可以放落茶葉入面做熏香劑或整香水都得。

### 藥用

佢嘅根皮同話可以做藥，有以下嘅功效：

## 註

## 連出去
* 夜合花 認識植物
* 夜合花 Ye He Hua 中藥標本數據庫（香港浸會大學中醫藥學院）
* 夜合 jeepun.net 
* 植物名【夜合花】 東海大學環境教學資源中心
* 夜合花 自然系圖鑒

類:木蘭屬
類:四季常綠植物
類:喬木
類:灌木
類:香花樹種
類:花卉
類:茶嘅原料
類:藥用植物
類:綠籬植物
放濕機

**放濕機**，係種電器，裝喺房入面嘅位置，用嚟增加環境濕度，一般喺天氣乾燥時開住。

## 睇埋
*抽濕機
抽濕機

**抽濕機**，係種電器，裝喺房入面嘅位置，用嚟減低環境濕度，一般喺天氣潮濕時開住。

## 史
第一部除濕機係由美國發明家威利斯·開利（Willis Carrier）喺1902年製造，目的係對布魯克林嘅一間印刷廠做除濕工作，開利認為呢項發現激發咗佢後嚟喺冷氣機方面嘅成果。

## 參考

## 睇埋
*放濕機
空氣清新機

**空氣清新機**，係種電器，裝喺房入面嘅位置，用嚟改善空氣質素。

## 主要功能
* 減少空氣入面嘅異味
* 過濾塵同其他污染物
* 有啲會放負離子
* 有啲可以殺菌，減少病毒傳播
* 有啲可以分解甲醛
電爐

**電爐**，係種廚房嘅爐，用電嚟放熱煮食。

## 種類
*電焗爐
*電磁爐
*電陶爐
*光波爐
氣爐

**氣爐**，又叫**氣體爐**，係種廚房嘅爐，用燃氣（好似煤氣、石油氣）做燃料嚟放熱煮食，係現代廚房最常見嘅煮食爐。
夜合

**夜合**可以係：
*金合歡：又叫**夜合**，豆科金合歡屬嘅常綠喬木仔或灌木。
*合歡樹：又叫**夜合**，豆科合歡屬嘅常綠喬木仔或灌木。
*夜香木蘭：又叫**夜合**，木蘭科木蘭屬嘅常綠喬木仔或灌木。
龐淯

**龐淯**（淯讀玉，；），字**子異**（），酒泉表氏人，係東漢末年、三國初年曹操呢派軍閥嘅官員。

## 生平同事蹟
龐淯阿媽係龐娥親，喺嗰時係有名嘅烈女。

初頭龐淯做涼州從事，擔任職務係破羌長（破羌縣屬涼州金城郡）。當時武威太守張猛造反，殺咗涼州刺史邯鄲商，落令話邊個敢去弔喪邯鄲商，佢就殺邊個。龐淯聽咗之後，放棄官職，日夜趕程，去到邯鄲商被害嘅地方哭喪；然後收埋匕首喺身去搵張猛，諗住見到就殺佢。張猛睇龐淯係義士，落令唔準害佢，於是龐淯忠烈嘅名聲揚咗開去。

之後，酒泉太守徐揖請龐淯做主簿。嗰陣時啲強豪作亂，佢哋慣開隱瞞地頭上戶籍嘅壯丁數，以此漏稅來對抗政權。徐揖猛烈鎮壓郡中嘅黃氏強豪，不過黃家嘅一個成員黃昂因爲喺遞處而逃脫甩，集合咗過千人包圍郡城。龐淯離開咗老婆仔女，趁夜跳出城去外，去張掖、敦煌呢兩個郡求援兵。開頭呢兩個郡懷疑強豪件事，以呢個理由推託唔出兵。龐淯諗住自殺畀佢哋睇，於是感動到佢哋，應承出軍救助，但嗰陣酒泉郡城已經破咗，徐揖亦都被害。龐淯幫徐揖收屍，送返去鄉下，爲佢守三年喪。曹操聽到呢啲事，召佢做掾屬。

曹丕稱帝後，拜龐淯做駙馬都尉，然後升做西海太守，又封爵關內侯。之後召佢返來，拜做中散大夫。唔清楚龐淯幾時過身，過身後佢嘅仔龐曾繼承咗爵位。

## 參攷資料
*

## 註

## 攷

類:甘肅人
蠶豆症

**蠶豆症**，學名「六磷酸葡萄醣去氫酵素缺乏症」（簡稱「G6PD缺乏症」，），係一種遺傳性酵素缺失類貧血。

呢種病有「蠶豆症」呢個俗名，係因為患者食蠶豆嘅話會造成急性溶血反應，輕則出黃疸，重則有生命危險。

全世界大約有四億人有蠶豆症，主要喺非洲、亞洲、中東、地中海，呢個地域分佈同蠶豆症患者冇咁易俾瘧疾感染有關。由於蠶豆症係一種X染色體基因缺失病，所以男性患者多過女性。

## 參考
毛細血管致溶血性貧血

**毛細血管致溶血性貧血**（英文Microangiopathic hemolytic anemia）係一種毛細血管缺陷導致嘅溶血性貧血。
奇雲帕朗

**奇雲帕朗**（；，；；）係加拿大嘅歌手同演員，魁北克省魁北克市人，1993年出道，雖然佢嘅母語係英文，但佢唱過英文歌同法文歌。佢發佈嘅第一張專輯帶係加拿大街頭賣過超過36萬張嘅Pigeon d'argile。

## 唱碟
* 1995年：*Pigeon d'argile*（法文）
* 1998年：*Grand parleur, petit faiseur*（法文）
* 2001年：*Les Vents ont changé*（法文）
* 2003年：*Retrouvailles*（法文）
* 2007年：*Fangless Wolf Facing Winter*（英文） 
* 2009年：*Kevin Parent*（法文）
測色板

**測色板**（），又嗌**測試圖**（）或**測試咭**（），係專門測試電視色水嘅動靜態相，佢嘅原理係畀觀眾調整電視機。

測色板喺黑白電視時代凈用黑同白兩種色，彩色電視時代既用彩色板，又用黑白板。背景聲係古典音樂或鴉雀無聲、或好長嘅聲。有啲電視台會喺播測色版期間，放其它靜態字卡廣告、循環播動態宣傳片、動靜態字幕或圖，轉播其它電視台節目、直接變黑屏、藍屏等其他純顏色屏幕或雪花或冇信號界面。

觀眾好多時喺電視正常啟動且冇乜畫面問題時，見到測色板嘅第一時間反應係熄機或轉台。而家由於電視質量越嚟越好，加上入咗數字電視時代，而且電視台好多時24個鐘都有節目睇，所以家下好少見到測色板或收台嘅畫面。

## 出現情況
電視喺以下情況其一會出現測色版：
#電視台收台之後到開台之前
#新嘅電視台開播之前
#舊嘅電視台停播之後
#電視台內部出現突發情況
## 唔同電視台嘅測色板

## 睇埋
* 彩條信號

## 註同攷
;註

;攷

類:電視技術
類:測試設備
野貓

狹義嘅**野貓**（拉丁學名：Felis silvestris）指一種棲息地遍及非洲、歐洲、西南亞、中亞、印度、中國西部同蒙古嘅小型野生貓科動物，體型大過一般嘅家貓。

同家貓相比，唔同地區嘅野貓嘅毛皮斑紋差異更大：一般而言，亞洲野貓更多斑點紋，非洲野貓更多淺色條紋，而歐洲野貓條紋相對更深色、毛更長。

## 參考


類:貓科
閔恩澤

**閔恩澤**（），原籍浙江吳興（今湖州），生於四川省成都。係石油化工催化劑專家。1946年於國立中央大學（南京大學）工學院化學工程系（今南京工業大學）畢業。1951年獲美國俄亥俄州立大學博士學位。中國石油化工股份有限公司石油化工科學研究院學術委員會主任、高級工程師。1980年當選為中國科學院學部委員（院士），1993年當選第三世界科學院院士，1994年當選中國工程院院士。2007年9月18號榮獲首屆中國催化成就獎張大煜獎，2007年度國家最高科學技術獎獲得者。感動中國2007年度人物之一。

1960年代主持開發咗製造磷酸硅藻土疊合催化劑嘅混捏—浸漬新流程，通過中型試驗提出咗鉑重整催化劑嘅設計基礎，成功研製航空汽油生產急需嘅小球矽鋁催化劑，成功主持開發微球矽鋁裂化催化劑。1970年代，又指導生產咗新一代催化劑。1980年代起，開展咗非晶態合金、負載型雜多酸等新催化材料同磁穩定床、懸浮催化蒸餾等新反應工程嘅導向性基礎研究，成果已推向工業化，2005年「非晶態合金催化劑同磁穩定床反應工藝嘅創新與集成」獲國家技術發明獎一等獎。近年嚟，進入綠色化學嘅研究領域，策劃指導開發成功化纖單體己內酰胺生產嘅成套綠色技術同生物柴油製造新技術。代表作有《工業催化之路嘅求索》以及《綠色石化技術嘅科學與工程基礎》等。

2016年3月7號上晝5點05分喺北京逝世，終年93歲。

佢夫人係中國科學院院士、石油化學家陸婉珍。陸婉珍喺2015年11月17號凌晨2點因病喺北京逝世。

## 註


## 連出去
*閔恩澤
* 人物百科

類:四川人
比斯開灣

**比斯開灣**（英文：****）係大西洋一個海域，喺法國布列塔尼同西班牙加利西亞嗰頭。
聖羅倫斯灣

**聖羅倫斯灣**（英文：****）係大西洋一個海域，喺加拿大東面，聖羅倫斯河入海位。
帝汶海

**帝汶海**（英文：****）係印度洋東面一個海域，喺澳洲同帝汶島之間，東面係阿拉弗拉海。
普通教育與職業教育學院

**普通教育與職業教育學院**（，縮寫係**cégep**）係魁北克學院，呢個學歷階段喺中學同大學之間。

## 讀
要有中學畢業證書先至可以讀普通教育與職業教育學院。最細個讀第一級，學年入面嘅9月30號要夠17歲，留級留幾多次都可以。

## 語言
有法文學院、又有英文學院，隨人讀邊種。

## 課程
大學預科班總共有2個年級，技巧班總共有3個年級。
吉祥航空

**吉祥航空**係中華人民共和國一間航空公司，總部設響上海。

## 出面網頁
*官方網站
鄭金鈴

**鄭金鈴**（）係香港人，15歲（2009年）嗰時喺旺角街頭賣孖寶兄弟Cap帽涉及版權爭議而被香港傳媒廣泛報道，到2012年喺香港商業電台主持過節目，到2016年加入無綫電視。

## 底細
鄭金鈴喺單親家庭成長，同阿媽、阿哥一家三口住天水圍公屋，申領綜援維生。佢中學讀屯門保良局董玉娣中學，2012年入讀香港大學文學院韓國研究及比較文學系。

## 演出
;電台節目（商業電台）
*2012年：《有些事現在不做一輩子都不會做》（主持）
;電視節目（無綫電視）
*2016年：《Do姐有問題》（外景主持）
;電視節目（ViuTV）
*2017年：《Trip精》（第2集嘉賓）
*2021年：《不一樣的節日》（主持）
;電視節目（香港開電視）
*2022年：《重新出發》（主持）
;電視節目（香港電視網絡）
*未播：《HKTV Working Holiday》（參加者）

## 著作
*2010年：散文集《不要停下來》

## 參考
*
羅斯海

**羅斯海**（英文：****）係南大洋一個海域，喺南極洲維多利亞地同瑪麗伯德地之間。
斯科舍海

**斯科舍海**（英文：****）係南大洋近大西洋嘅一個海域，喺阿根廷東南、南極半島北面。
信和廣場

**信和廣場**可以係：
*信和廣場 (香港)：香港嘅一間商場，喺香港銅鑼灣。
*信和廣場 (廣州)：廣州嘅一間商場，喺廣州海珠區。
*信和廣場 (澳門)：澳門嘅一個私人樓，響聖安多尼堂區。
利舞臺

**利舞臺**（**Lee Theatre**）係香港舊時一間劇院，地址係銅鑼灣波斯富街99號，由鴉片大王利希慎喺1925年起好，主要表演大戲，亦可搞歌劇、演唱會、電影同其他大型表演。舞臺兩邊有對對聯：「**利**擅東南萬國衣冠臨勝地　**舞**徵韶頀滿臺簫管奏鈞天」。1991年8月18號，利舞臺謝幕，原址拆咗重新起咗座利舞臺廣場。
利舞臺廣場

**利舞臺廣場**（**Lee Theatre Plaza**），係香港港島銅鑼灣商場，希慎興業物業，地址係波斯富街99號，高25層，1995年起好，曾經係香港最高商場。原址係表演場地利舞臺。
保良局歷史博物館

**保良局歷史博物館**（），係香港港島銅鑼灣博物館，介紹保良局歷史，地址係禮頓道66號，1996年開張，叫**保良局文物館**，2002年改做而家個名。

## 拎出去
*保良局歷史博物館
香港遊艇會

**香港遊艇會**（**Royal Hong Kong Yacht Club**，主權移交前中文名叫**皇家香港遊艇會**），係香港遊艇會，總部喺銅鑼灣燈籠洲（奇力島），1890年創辦。
衝出康普頓

《**衝出康普頓**》（）係一部2015年嘅美國電影，由執導，、、、主演。

## 演員表
* 飾 
* 飾 
* 飾 
* 飾 

## 出面網頁
*
植樹節

**植樹節**（）係部分國家為咗激發啲人種樹同保護樹木嘅感情，而促進國土綠化同保護人類依賴而生存嘅生態環境嘅節日。唔同國家，植樹節都唔一樣。全球第一個植樹節喺1594年喺西班牙搞。

## 全球各國嘅植樹節

## 攷
* World Dates at arborday.org National Arbor Day Foundation

類:主題日
信和廣場 (廣州)

**信和廣場**（注意「和」字有傳統變音，，）係中國廣東廣州嘅一間大型商場，喺1998年初起好，位置喺海珠區昌崗中路239號。

## 註同攷
;註

;攷

類:廣州嘅廣場
類:廣州嘅商場
類:海珠區
信和廣場 (香港)

**信和廣場**（**Sino Plaza**），係香港港島銅鑼灣寫字樓兼商場，信和置業物業，地址係告士打道256-258號，高38層，1992年起好。

## 攷

* 信和廣場的建築師
* 何顯毅建築工程師樓
書經

《**書經**》，又叫《**尚書**》，係儒家經書，主要收錄上古、夏代、商代、西周君臣講話記錄。
九流

**九流**，唐字，指：

*九流 (地理)，黄河下流支流總稱。
*九流十家，或九流百家，先秦諸子總稱。
*三清九流，或九流三清，北魏孝文帝後職令流內官職分級
*三教九流，或九流三教
*下九流，舊時唔光彩職業
*九流 (身)，人身上有九窿，眼耳口鼻二大小尿孔肛門
法家

**法家**，係中國學術思想派別其中一家，由儒家衍生出嚟，屬九流十家之一，代表人物包括管仲、范宣子、子產、李悝、吳起、慎到、申不害、商鞅、韓非、李斯等。


九流十家
靖康之難

**靖康之難**，又叫**靖康之變**，南宋叫**靖康之恥**，係指北宋喺靖康二年（1127年）畀女真族嘅大金攻陷首都汴京，擄走皇帝宋欽宗趙桓同太上皇宋徽宗趙佶。呢件事標誌住北宋嘅亡國。

類:滅國
過濾

**過濾**（）係將液體、氣體或者超臨界流體入面嘅固體顆粒用有選擇透過性嘅材質（例如濾紙）隔返出嚟嘅過程，係實驗室合成同化工生產入面嘅常見步驟。過濾之後得到嘅固體叫做濾渣。

如果係將液體入面嘅固體隔出來，噉過濾之後得到嘅液體叫做濾液。實驗室入面經常用到嘅過濾有常壓過濾同減壓過濾（又叫抽濾）兩種，前者係靠液體自身重力自然透過濾紙，後者係用泵將液體抽過濾紙。實驗室合成多數用減壓過濾，因為速度快而且濾渣可以抽得比較乾。根據實際需要，有時亦會將濾液保持喺一定溫度來過濾，分別叫做熱過濾同冷過濾。兩者各有其應用。例如前者可以避免降溫之後濾液入面嘅溶質結晶析出，後者可以避免唔穩定嘅化合物喺室溫條件下分解等等。
濾紙

**濾紙**（）係過濾過程中常用嘅架生之一。濾紙一般由纖維製成，液體好易透過而顆粒大細打過一定程度嘅固體就好難穿過去。濾紙可以按濕強度（即係張紙濕咗之後有幾堅韌）、孔隙率、流速等等細分。

根據實際應用需要，濾紙可以分成定性濾紙同定量濾紙兩種。普通過濾操作用定性濾紙就夠，而如果要用重量法做定量分析就一定要用定量濾紙。喺重量法入面，濾渣需要經過充分洗滌之後同定量濾紙一齊加熱到高溫直到重量唔變為止，喺爾個過程中定量濾紙會變成灰，爾個過程叫做灰化。為避免定量濾紙干擾分析，濾紙嘅灰分越低越好。定量濾紙嘅灰分係重要嘅質量標準。
溶質

**溶質**（）係溶液入面被溶劑所溶解嘅物質，例如鹽水入面嘅鹽。溶質同溶劑係一對相對概念。
葉健強

**葉健強**（；）係中國嘅一位記者兼攝影師，廣東廣州人。做過羊城晚報攝影部主任、高級記者中國新聞攝影學會理事、廣東省新聞攝影學會常務理事同副秘書長。曾經拍過好多同廣州街景有關啲相而出名。

## 生平
葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷。1971年加入攝影圈做廣州新聞圖片社學新聞部搞攝影工作。1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動。1989年重喺廣州、佛山同中山市三地搞咗個人嘅單車橫跨美國攝影展覽。2002年，佢俾《城市畫報》大篇幅刊登咗佢廿年嘅街頭日記。2003年重向嶺南美術出版社出咗佢嘅攝影專集。2005年3月喺羊城晚報開咗《葉健強跑街》嘅攝影專欄。

## 註

## 連出去
* 叶健强作品集 FOTOE图片库
* 【人在广州】叶健强：退休了，叶健强跑街仍在继续 新知微信网

健強
類:廣州人
類:中國記者
溶劑

**溶劑**（）係指溶液入面用來溶解溶質嘅物質。溶劑可以係固體、液體、氣體或者超臨界流體，不過通常講嘅溶劑都係液體。水係最常見嘅溶劑，除咗水之外，實際用到嘅大部分溶劑都係有機溶劑。

## 分類
溶劑可以按分子強弱分成極性溶劑同非極性溶劑兩類。根據相似相溶原理，極性溶劑比較容易溶解極性溶質，非極性溶劑比較容易溶解非極性溶質，反過來就比較難溶。極性溶劑又可以按會唔會發生自電離產生氫離子而進一步分成質子性溶劑同非質子性溶劑。水係典型嘅質子性溶劑。丙酮係實驗室最常用嘅極性非質子性溶劑。

## 安全性
同安全性關係最密切嘅溶劑性質包括揮發性、可（易）燃性同毒性。大部分有機溶劑都可燃或者易燃。低沸點溶劑喺常溫下有較大蒸汽壓，揮發性強，容易被吸入。大部分有機溶劑有毒，部分會致癌。部分溶劑有好強穿透性，可以帶埋溶質一齊穿透皮膚進入人體。

根據溶劑嘅相關性質，用嗰陣應該分別注意避免明火，保持良好通風，避免吸入蒸氣，避免皮膚直接接觸等等。
中國人民解放軍廣州海軍醫院

係中國廣東廣州嘅一間有醫療、教學同科研喺埋一齊嘅三甲醫院，亦係廣州第一批被列為三甲醫院之一，喺1953年成立，位置喺海珠區土華嘅新滘東路同華洲路嘅交界東南角。

## 出面網頁
*
竹林七賢

**竹林七賢**係曹魏末年到西晉初年嘅七位名士，包括阮籍、嵇康、山濤、劉伶、阮咸、向秀同王戎。佢哋七位經常喺竹林飲酒唱歌。
液晶體

**液晶體**，簡稱**液晶**，係種特殊相態，晶體可以變液體，又可以結晶，有獨特嘅光學性質，所以可以用嚟整螢光幕。
華洲路

**華洲路**可以係：
*華洲路 (廣州)：喺廣東廣州海珠區。
*華洲路 (上海)：喺上海浦東新區。
廣州美術學院

（），之前嗌過，係中國廣東廣州嘅一間大學，喺1953年成立，有兩個校區。佢係中國華南地區唯一嘅高等美術學府。

## 校區詳細位置
*海珠校區：海珠區昌崗東路257號
*大學城校區：番禺區大學城外環西路168號

## 史
學校喺1953年由中南文藝學院、華南人民文學藝術學院同廣西省藝術專科學校等院校相關科系合併出嚟，嗌「中南美術專科學校」，初期喺湖北武漢一帶辦學，直到1958年，學校正式向南搬到廣州海珠區一帶而改名做「廣州美術學院」。1978年開始將國、油、版、雕、及工藝等專業向中國大陸招收研究生；1981年加入中國第一批辦法碩士學位嘅權利；1987年正式開始收港澳台同鬼佬讀書；2004年喺大學城開咗個校區，2005年俾教育部批准，定為中國第一批藝術碩士培養試點單位。2010年俾廣東省教育廳定為省級博士點建設單位。

## 出面網頁
* 廣州美術學院官網

類:美術大學
類:海珠區
類:番禺
拿破崙戰爭

**拿破崙戰爭**係指法國19世紀頭拿破崙發動嘅戰爭，由1803年5月18號法國向英國宣戰開始，歐洲多國都有份參戰，最後法國陣營打輸咗畀反法陣營，1815年11月20號簽《巴黎和約》結束。

類:19世紀嘅仗‎
七年戰爭

**七年戰爭**係指1756年到1763年期間七年歐洲多國都有份參戰嘅戰爭，參戰雙方分別以英國、普魯士聯盟同埋法國、奧地利聯盟為首，最後由英普聯盟打贏。
AlphaGo

係由 Google 旗下嘅人工智能公司 Deepmind 開發嘅捉圍棋人工智能程式。

## 概論

喺廿一世紀嘅 AI 領域當中，捉圍棋一般俾人視為一樣好困難嘅工作，難過捉西洋象棋好多－西洋象棋喺每一個決策點有 35 個可能嘅棋步，而圍棋每一個決策點就有 250 個可能嘅棋步，所以後者要考慮嘅可能性多好多。AlphaGo 採取咗一套當時嶄新嘅做法－AlphaGo 個程式包含兩組深度神經網絡（deep neural network）：
*一組係**政策網絡**（policy network），計算 \Pr(\text{action} | \text{current state})，用嚟決定行乜嘢棋步，而
*另一組係**價值網絡**（value network），計算 \Pr(\text{victory} | \text{state and action})，用嚟評估棋盤嘅形勢，

然後工作組用監督式學習（supervised learning）訓練政策網絡，俾 AlphaGo 睇大量專業棋手捉棋嘅數據，學識計算 \Pr(\text{action} | \text{current state})；然後用強化學習（reinforcement learning）訓練政策網絡，俾 AlphaGo 係噉同佢自己捉棋同學計邊啲 \text{action} 能夠帶嚟勝利；再用強化學習訓練價值網絡計 \Pr(\text{victory} | \text{state and action}) 。

喺真係捉棋嗰陣，個程式會靠蒙地卡羅樹搜索（Monte Carlo Tree Search）嘅方法：喺價值網絡同政策網絡嘅引導下揀要行邊步，即係 foreach 步，按價值網絡同政策網絡嘅 `output` 決定睇邊一個可能性，做若干次嘅模擬，然後再按模擬嘅結果揀要行邊一步。喺 2015 年 10 月，AlphaGo 初試牛刀，同職業棋手對奕，喺標準棋盤嘅情況下五戰全勝。喺 2016 年 3 月，佢再同九段（即係最高等級）棋手李世石對奕，五戰四勝，為人工智能玩遊戲開創咗歷史上嘅一次空前成功。

## 註釋

## 睇埋
*人工神經網絡
*深度神經網絡
*遊戲人工智能
*蒙地卡羅樹搜索

## 文獻
*Silver, D., Huang, A., Maddison, C. J., Guez, A., Sifre, L., Van Den Driessche, G., ... & Dieleman, S. (2016). Mastering the game of Go with deep neural networks and tree search (PDF). *Nature*, 529(7587), 484.

## 參考資料

## 拎
*
*AlphaGo wiki at Sensei's Library, including links to AlphaGo games.
*AlphaGo page, with archive and games.
滑板運動

**滑板運動**（**Skateboarding**），係用滑板玩嘅運動。最初嘅玩法只係響平地，個人企響板上面滑。但係發展到而家，滑板就有好多花式。

2009年有一項報告話，全球共有110.8萬滑板運動發燒友，呢個市場嘅年收入估計為48億美元。由1970年代開始就有精心設置嘅滑板場地，適合為興趣、業餘、或者職業嘅滑板好手。

類:奧運項目
扒獨木舟

**扒獨木舟**，又叫**划獨木舟**，係種用獨木舟嘅扒艇運動，廣義上會包埋用皮艇嘅扒皮艇（或者叫皮划艇）。
獨木舟

**獨木舟**係種長而窄嘅艇，兩頭尖，舊時係用原條樹幹挖成，所以叫「獨木」。

## 睇埋
*划獨木舟
*皮艇
*龍舟
扒艇

**扒艇**（rowing），又叫**划艇**，如果鬥快嘅話又叫**賽艇**，係種水上運動，狹義嚟講專指扒（划）一種特製嘅艇（Racing shell）嘅運動，廣義就包埋扒其他各種艇，譬如扒獨木舟。
東北電氣

**東北電氣發展股份有限公司**（，，簡稱**東北電氣**、**NEE**，，），前身為「東北輸變電機械製造股份有限公司」，1993年2月18號喺遼寧瀋陽成立。公司股份喺1995年7月3號喺香港聯合交易所上市，同年11月29號喺深圳證券交易所上市。

公司主要經營中國輸變電設備科研、製造、出口嘅主要基地，產品為高壓油浸並聯電力電容器、幹式自愈式並聯電容器、電容式電壓互感器、電容器成套裝置、濾波電容器、耦合電容器、特種電容器、自冷封閉母線、配電變壓器等系統保護同埋傳輸設備。

集團主要經營業務係電力電容器同埋封閉母線等等系統保護同埋傳輸設備嘅製造同埋營銷。

## 攷


## 出面網頁
* 

類:中華人民共和國國企
類:中國廠商
類:營口
跳水

**跳水**喺廣義上，指某人由上而下跳落水道；通常要啲水有咁上下深，全身浸澌落去先至算。

以前興用嘅同義詞「插水」，家陣通常用於比喻，實際所指往往同水冇關。**插水炮**專解數種鬥快游水比賽開始時，選手由跳台飛躍入水嘅動作。亦有人會**花式跳水**，喺起跳至入水期間，做出各種困難又優雅嘅動作——見於娛樂表演及體育競技；下節所述者，屬於此類。

## 狹義

跳水（英文：diving）係一種體育活動，職業比賽設有男、女跳板同跳台，雙人同步跳水，混合雙人同步跳水，隊際跳水。跳板跳水分別喺1米或3米跳板上進行。喺奧運、世界錦標賽、世界盃比賽，分別喺3米跳板同10米跳台進行。喺跳水比賽，女子要做出5個動作、男子要做出6個動作。

### 評判
評判有5人或7人制，雙人同步跳水就有9人或11人。奧運、世界錦標賽同世界盃賽個人項目必須有7位評判評分，而雙人同步跳水就有11位評判評分。每一個動作嘅滿分為10分，評分準則係以每半分為單位遞增。

### 評分
評判會根據運動員嘅助跑、行板、跑台、起跳、空中、入水動作嚟評定分數。

喺個人項目，如果係用7位評判，評分係將最高兩個同最低兩個分刪除，攞個所餘者嘅平均值，再乘難度分；如果係用5位評判，評分係將最高一個同最低一個分刪除，攞個所餘者嘅平均值，再乘難度分，總分最高嘅就贏。

### 泳裝
男運動員要着三角泳褲比賽，女運動員要着連體泳衣比賽。

### 動作組別
根據運動員起跳嘅企位同起跳後身體方向，分為六組：
#面向池，向前跳
#面向板／台，向後跳
#面向池，反身跳
#面向板／台，向內跳
#轉體
#臂立（只喺跳台用）

### 動作姿勢
*直體（用「A」表示）
*屈體（用「B」表示）
*抱膝（用「C」表示）
*翻騰兼轉體嘅任意姿勢（用「D」表示）

### 動作冧巴
所有動作都用3或4個數字加1個英文字母表示。喺向前、向後、反身同向內組動作，第二個動作冧巴係代表飛身動作，當冇飛身動作嗰陣第二個動作冧巴就係 0。

第三個動作冧巴代表翻騰周數（以半周計算），例如: 1 = 半周、3 = 一周半。

喺臂立動作嘅第二個動作冧巴代表動作組別或方向: 1 = 向前；2 = 向後；3 反身。

例如：6124D即係臂立向前翻騰1周同轉體2周。

## 參考
*跳水簡介
基夫愛默生

（；）係英國嘅鍵盤手，托德摩登人。喺佢生涯入面，佢加入過 Keith Emerson Trio、John Brown's Bodies、Gary Farr and the T-Bones、 the V.I.P.s同P. P. Arnold's backing band the Nice樂隊。

2016年3月11號，愛默生喺美國加州聖摩尼卡開槍自殺死咗，終年71歲。當地差人喺事發後第二日，喺愛默生嘅住所入面搵到佢條鹹魚出嚟。

## 註
華洲路 (廣州)

**華洲路**（）係中國廣東廣州嘅南北走向馬路，喺海珠區土華，北邊從新滘東路開始，一直向南去到瀛洲路。

## 概要
全長2.3km，闊11米，雙向2車道。

## 經過嘅道路
條路順序從北到南排，**加粗**嘅字係主幹道：
* **[[新滘路 (廣州)|新滘東路]]**
* 華泰路
* （橋頂經過，冇匝道上落）
* 土華路
* 瀛洲路

## 特色
條路基本上係啲城中村嘅屋同工廠廠房。
釣魚

**釣魚**，又叫**垂釣**，係種捉魚方法，亦係種休閒運動。

釣魚用到魚竿，魚竿連住一條魚絲，魚絲盡頭有魚勾，魚勾勾住魚餌。將魚餌放落水，等魚食魚餌勾住個嘴，即刻收魚竿。
釣魚 (搞清楚)

**[[釣魚]]**係用魚竿嘅捉魚手法，亦可以係：
*捉魚嘅代稱
*網絡釣魚，詐騙手法
*釣魚 (啤牌)，啤牌遊戲
*瞌眼睏
華泰路

**華泰路**可以係：
* 華泰路 (廣州)：喺廣東廣州海珠區。
* 華泰路 (中山)：喺廣東中山。
* 華泰路 (惠州)：喺廣東惠州惠城區。
* 華泰路 (佛山)：喺廣東佛山順德區。
* 華泰路 (汕頭)：喺廣東汕頭澄海區。
* 華泰路 (成都)：喺四川成都成華區。
* 華泰路 (杭州)：喺浙江杭州西湖區。
* 華泰路 (寧波)：喺浙江寧波慈溪市。
* 華泰路 (温州)：喺浙江温州，有3條。
* 華泰路 (湖州)：喺浙江湖州長興縣。
* 華泰路 (香港)：喺香港葵青區。
* 華泰路 (運城)：喺山西運城河津縣。
* 華泰路 (沈陽)：喺遼寧沈陽遼中縣。
* 華泰路 (揚州)：喺江蘇揚州廣陵區。
* 華泰路 (蘇州)：喺江蘇蘇州，有2條。
* 華泰路 (徐州)：喺江蘇徐州銅山區。
* 華泰路 (連雲港)：喺江蘇連雲港連雲區。
* 華泰路 (鹽城)：喺江蘇鹽城亭湖區。
* 華泰路 (通化)：喺吉林通化梅河口市。
* 華泰路 (廈門)：喺福建廈門湖里區。
* 華泰路 (南平)：喺福建南平建陽區。
* 華泰路 (泉州)：喺福建泉州晉江市。
* 華泰路 (武漢)：喺湖北武漢江岸區。
* 華泰路 (定西)：喺甘肅定西安定區。
* 華泰路 (安康)：喺陝西安康漢濱區。
* 華泰路 (濟南)：喺山東濟南天橋區。
* 華泰路 (青島)：喺山東青島膠州市。
* 華泰路 (東營)：喺山東東營市東營區。
NASCAR

**NASCAR**，全名**全國運動汽車競賽協會**（**National Association for Stock Car Auto Racing**），係美國最大規模嘅賽車會，1948年創辦，每年都會舉辦房車賽車比賽。
華泰路 (惠州)

**華泰路**（）係中國廣東惠州嘅南北走向馬路，喺惠城區三棟鎮，北邊從演達路開始，一直向南去到金鐘路。

## 概要
全長1.1km，闊12米，雙向2車道。

## 經過嘅道路
條路順序從北到南排，**加粗**嘅字係主幹道：
* 演達路
* 民和路
* 民祥路
* 洋田路
* 民盛路
* 民豐路、松柏路
* 民富路
* 民興路
* **[[金鐘路 (惠州)|金鐘路]]**
華泰路 (佛山)

**華泰路**（）係中國廣東佛山包括咗西北-東南走向同西南-東北走向嘅馬路，喺順德區陳村鎮，西北邊到金華路同碼頭路嘅交界，東北邊到機耕路，東南邊到陳勒東路，成條馬路好似英文字母「T」噉。

## 概要
*西北-東南走向：全長291m，闊10米，雙向2車道。
*西南-東北走向：全長473m，闊9米，雙向2車道。

## 經過嘅道路
### 西北-東南走向
條路順序從西北到東南排，**加粗**嘅字係主幹道：
* 金華路、碼頭路
* 華泰路
* 陳勒東路
### 東北-西南走向
條路順序從西南到東北排，**加粗**嘅字係主幹道：
* 華泰路
* 陳村工業二路、雲貴路
* 泰康路
* 陳村工業三路
* 陳村工業五路
* （橋頂經過，冇匝道上落）
* 機耕路
伊茲美爾

**伊茲美爾**（；，）係土耳其第三大城，喺安那托利亞西岸，人口285萬。
## 氣候
伊茲美爾屬地中海氣候，夏季乾燥冬季多雨。

	
## 參考
薩爾瓦多 (搞清楚)

**[[薩爾瓦多]]**通常指南美一國，本身意思係默西亞。其他意思包括：
*聖薩爾瓦多：薩爾瓦多首都
*薩爾瓦多 (巴西)：巴西城市
*薩爾瓦多 (古巴)：古巴城市
薩爾瓦多 (巴西)

**薩爾瓦多**（）係巴西第三大城，喺巴西東北岸，人口290萬。

## 文獻

類:巴西城市
華泰路 (廣州)

**華泰路**（）係中國廣東廣州嘅東西走向馬路，喺海珠區土華，西邊從海珠濕地公園南門開始，一直向東去到華洲路。

## 概要
全長1.5km，闊10米，雙向2車道。

## 經過嘅道路
條路順序從西到東排，**加粗**嘅字係主幹道：
* （橋頂經過，冇匝道上落）
* 華洲路
卡薩布蘭卡

**卡薩布蘭卡**（**Casablanca**）係摩洛哥最大城，喺摩洛哥西北岸，人口335萬。

## 睇埋

## 文獻

類:摩洛哥城市
海珠區華洲實驗學校

係中國廣東廣州嘅一間集初中同小學嘅實驗學校，2010年2月開辦，位置喺海珠區土華嘅華泰路，近華洲路口附近。佢係廣東龍濤教育集團屬下嘅一間學校。

## 出面網頁
* 

類:廣州小學

類:海珠區
碧映路

**碧映路**（）係中國廣東廣州嘅東西走向馬路，喺海珠區赤崗，西邊從赤崗西路開始，一直向東去到赤崗東路。

## 概要
全長634m，闊11～39米，雙向2～6車道。馬路西窄東闊。

## 經過嘅道路
條路順序從西到東排，**加粗**嘅字係主幹道：
* 赤崗西路
* 赤崗路
* 赤崗東路
大韓民國國寶

**大韓民國國寶**係大韓民國（南韓）政府指定有重大歷史文化價值嘅國寶，而家有307項，當中唔少都做咗熱門景點，譬如第1號國寶崇禮門。
敘事學

**敘事學**（；英文：**narratology**）係一個專門研究故仔－嘅人文社會科學領域：人文社科研究人類嘅文化同社會，而故仔呢樣嘢喺人類文化當中無處不在，好多嘅文化產物－包括用嚟傳承先人智慧嘅口傳故仔、好多嘅文學作品、漫畫、電影、同好多嘅舞台藝術（例如大戲同芭蕾舞噉）－當中都有故仔喺入面，所以故仔嘅元素同結構以及「人類點樣傳達故仔」等課題對於了解人類文化以至社會嚟講相當重要。

敘事學正正就係研究呢啲問題嘅一個領域。敘事學家會由文學同電影等嘅文化產物嗰度觀察人類作嘅故仔，並且嘗試搵出故仔當中存在嘅普遍規律（好似係對橋段嘅學術思考）同諗吓呢啲規律對了解人類嚟講俾到乜嘢啟示。

## 基本定義
敘事學研究故仔，所以首先要對「故仔」呢個詞有明確嘅定義。一般嚟講，故仔喺敘事學上係指一連串彼此之間有關連嘅事件，「故仔」指嘅係啲事件本身，而唔係表達串事件嘅媒介－一串用嚟講故仔嘅文字同個故仔本身係兩樣嘢。

對於「故仔」嘅定義，有敘事學家噉樣講：

**連串性**（sequentiality）同事件之間嘅**關連性**（connectedness）一般俾敘事學界認為係故仔必要有嘅性質：想像一串文字，敘述咗一柞事件，柞事件彼此之間有關連、但完全唔知邊件先邊件後（缺乏連串性），讀者唔會能夠慢慢噉感受事態發展或者變化；而如果有一串文字，敘述一柞有明顯先後，但彼此之間完全冇因果關係、唔啦更嘅事件（缺乏關連性），讀者一樣會感受唔到事態發展或者變化－透過感知一柞事件嚟想像事態發展或者變化係故仔嘅核心特徵。

## 睇埋
*故仔
*文學
*創意寫作

## 參考文獻

*Phelan, James. *Experiencing Fiction: Judgments, Progressions, and the Rhetorical Theory of Narrative*. Columbus: Ohio State University Press, 2007.
*Phelan, James. *Living To Tell About It: A Rhetoric and Ethics of Character Narration*. Ithaca: Cornell University Press, 2005.
*Phelan, James. *Narrative as Rhetoric: Technique, Audiences, Ethics, Ideology*. Columbus: Ohio State University Press, 1996.
*Phelan, James. *Reading People, Reading Plots: Character, Progression, and the Interpretation of Narrative*. Chicago: University of Chicago Press, 1989.
*Phelan, James, ed. *Reading Narrative: Form, Ethics, Ideology*. Columbus: Ohio State University Press, 1989.
*Phelan, James, David Herman, and Brian McHale, eds. *Teaching Narrative Theory*. New York: MLA Publications, 2010.
*Phelan, James, and Peter J. Rabinowitz. *A Companion to Narrative Theory*. Malden: Blackwell, 2005.
*Phelan, James, and Peter J. Rabinowitz. *Understanding Narrative*. Columbus: Ohio State University Press, 1994.

## 攷

## 拎
*"Musical Narratology" by William Echard, review of *A Theory of Musical Semiotics* by Eero Tarasti, foreword by Thomas A. Sebeok.
*The Narrative Act: Wittgenstein and Narratology by Henry McDonald.
*Story-Systems.
*Narrative theory bibliography (A Bibliography of Literary Theory, Criticism and Philology).
*Narratology: A Guide to the Theory of Narrative by Manfred Jahn.
*Five Analyses of the Narrative "I First Got Paid".
*The Living Handbook of Narratology.
*Narratology: The Study of Story Structure.
老狼

**老狼**（；；；），中國流行音樂歌手，本名**王陽**，有「校園民謠之父」嘅稱號。以《睡在我上鋪的兄弟》、《同桌的你》等歌而出名，同高曉松一齊成為中國校園民謠嘅代表人物。

## 「老狼」嘅由來
「老狼」外號嘅由來有2種講法。
*佢喺「青銅器」做主唱時，唱歌把聲好似狼。
*佢喺女朋友生日時唱咗齊秦嘅《狼》，喺唱歌之前話自己願意一直陪伴佢到老，做一匹老狼。

## 經歷
1968年，喺北京出世，阿爸係中國航空航天部總工程師，阿媽係中央廣播交響樂團團長。佢喺北京市第八中學畢業，1987年考入北京聯合大學無線電專業。1989至1991年，大學期間自組樂隊「青銅器」做主唱，嗰支樂隊係中國第一隻大學生搖滾樂隊。樂隊喺北京各種地下搖滾音樂會同崔健、唐朝樂隊、黑豹樂隊等樂隊同台演出。1991至1993年，樂隊解散。
*大學畢業後，佢喺中關村一間工業自動化設計公司做過工程師。1993年佢辭工做咗歌手，參加香港大地唱片公司唱片《校園民謠1》嘅錄製。1994年3月，老狼同香港大地唱片公司簽約。1994年4月，包含《同桌的你》同《睡在我上鋪的兄弟》在內嘅專輯《校園民謠1》出咗。1994年4至5月，老狼同香港大地唱片公司解除合約。1995年6月，同黃曉茂創建嘅風行音樂工作室簽約。1995年7月，老狼首張個人專輯《戀戀風塵》由上海聲像出版社發行。2000年2月，同華納唱片簽定唱片約，並同麥田音樂簽定演藝和約。2002年，老狼出咗第2張專輯《晴朗》。2004年10月8號，老狼同潘茜結婚。2007年2月，老狼出咗第3張專輯《北京的冬天》。

2013年1月21號，喺微博曬出新生阿仔嘅相。

## [[我是歌手 (第四季)|《我是歌手》第四季]]
2016年3月，加盟湖南衛視《我是歌手》第四季、為終極補位歌手，喺第四輪遭到淘汰，之後喺突圍賽演唱《虎口脫險》以第三名突圍成功，喺4月8號總決賽對決張信哲落敗，未能晉級為「終極歌王候選人」。

## 專輯
*《戀戀風塵》 1995年
*《晴朗》 2002年
*《北京的冬天》 2007年

## 參考

類:中國男歌手
類:北京人
陽
李世乭

**李世乭**（；；）係南韓九段圍棋手，世界排名第五。

2016年3月，佢同人工智能AlphaGo捉圍棋而出名，最後五盤贏一盤。

## 註
華泰路 (中山)

**華泰路**（）係中國廣東中山嘅南北走向馬路，喺大涌鎮，南邊從旗山路開始，一直向北去到旗峰路。

## 概要
全長1km，闊19米，雙向4車道。

## 經過嘅道路
條路順序從北到南排，**加粗**嘅字係主幹道：
* 旗山路
* 兆洋路
* **[[興涌路|興涌西路]]**
* 旗峰路
卡薩布蘭卡 (搞清楚)

**[[卡薩布蘭卡]]**通常指摩洛哥一城。其他意思包括：
*北非諜影：美國電影
*卡薩布蘭卡級護航航空母艦：美國海軍二戰時期嘅護航航空母艦
*卡撒天嬌：香港床上用品公司
保良局

**保良局**係香港一個慈善團體，用「保赤安良」做宗旨，初頭服務對象係保護婦孺，而家提供多元化慈善服務。

## 慈善節目
每月指定禮拜六或禮拜日晚，《星光熠熠耀保良》，無綫電視翡翠台。

## 睇埋
*保良局歷史博物館
超臨界流體

**超臨界流體**係種物質狀態，當物質響超過臨界溫度同臨界壓力上面，氣體同液體嘅性質會趨近類似，最後會達成一個均勻相嘅流體現象。
丙酮

**丙酮**（**Acetone**）係最簡單嘅酮，常溫下係無色透明液體，易燃、有特殊氣味。最常見用途係做有機溶劑，譬如做洗甲水、天拿水。渠可以同好多化合物混溶，例如甲醇、乙醇、水、氯仿等，可以溶油脂、橡膠等好多嘢，係隻好重要嘅有機溶劑。

## 製造
從前人類會乾餾乙酸鈣去整丙酮。

通常而家會用異丙苯法去做丙酮出來。苯加丙烯會出異丙苯，然之後再去氧化，就有丙酮同苯酚出。都可以氧化異丙醇。

又可以去用丁醇酵母去整丙酮出來，但係咁樣產率極低，後來冇人用。

## 性質
渠係酮，可以還原變成異丙醇。用硼氫化鈉或者氫化鋁鋰做還原劑都得。唔可以再被人氧化。

仲會同好多嘢有反應，可以生產好多物質。好似下面咁：

* 丙酮同氫氰酸可以出到丙酮氰醇，再經過一系列步驟，最尾變為甲基丙烯酸甲酯。
* 丙酮加苯酚脫水可以做酚甲烷。
* 喺鹼性條件之下，丙酮加鹵素可以變成鹵仿同埋乙酸鹽。呢個叫做鹵仿反應。
* 兩個丙酮嘅分子，喺鹼性環境可以發生羥醛反應，出個二丙酮醇。
泰康路 (佛山)

佛山有兩條泰康路：
*泰康路 (佛山順德)：喺順德區。
*泰康路 (佛山南海)：喺南海區。
李思雅

**李思雅**（**Cindy Lee**，）係香港無綫電視前女藝員，參選2005年香港小姐選舉入到最後五強而入行，主要做體育節目主持，間中亦客串電視劇演出。依家係皇后娛樂旗下藝人，並為香港甲組足球聯賽球會愉園的打氣隊隊長。佢舊時係香港女子網球代表，亦擅長打哥爾夫球。

## 簡歷
李思雅喺香港出世，喺、賽馬會體藝中學同澳洲畢業，出身喺運動世家。

2005年參選香港小姐選舉，進入最後五強，並獲邀加入無綫電視成為體育節目主持。之後參與唔同體育、綜藝節目同劇集，包括《體育世界》、《》、《珠光寶氣》、《天與地》等。2008年加入樂壇，第一主打歌是係《太空·愛漫遊》。

2011年佢被《》揭露佢男友係香港男演員林韋辰，但兩人喺2017年分手。

## 曾獲獎項
網球
*2001－2004年曾做全職網球手，港隊代表（2003年代表香港參加聯會盃網球隊際賽）
*1999年中華游樂會網球賽（學生組18歲以下單打冠軍）
*2000 CRC Open Hard Court Tennis Championships
**School Girls' Singles, Champion
*2000年香港硬地網球賽冠軍
*2000 Hong Kong National Tennis Open
**Ladies' Doubles, Champion
*2002年（18歲以下組）單打及雙打冠軍
*2002 Hong Kong Tennis Series Master 18 & Under
**Singles, Champion
*2002 CRC Open Hard Court Tennis Championships
**School Girls' Singles Champion
**Ladies' Doubles, Champion
*2003 Hong Kong National Junior Tennis Championships
**18 & Under Singles, Champion
**18 & Under Doubles, Champion
*2003 Federation Cup Representative
*2003 S.C.A.A. Tennis Open
**Ladies' Doubles, Champion 
**Mixed Doubles, Champion
*2004 Hong Kong National Tennis Open
**Doubles, Champion
**Mixed Doubles, Champion
**Singles, 1st Runner up
*2004 CRC Open Hard Court Tennis Championships
**Mixed Doubles, Champion
**Ladies' Doubles, Champion
*2005 Hong Kong National Tennis Open
**Ladies' Doubles, Champion
**Mixed Doubles, Champion
*2005 CRC Open Hard Court Tennis Championships
**Mixed Doubles, 1st Runner up
*2006 Hong Kong National Tennis Open
**Ladies' Doubles, Champion
**Mixed Doubles, 1st Runner up
*2006工商機構運動會2006網球比賽女子甲組單打 冠軍
*2007全中國新聞界網球女子單打 冠軍

高爾夫球
*2007歡樂滿東華觀瀾湖慈善高爾夫球大賽 女子個人一桿最近洞獎 冠軍	
*2007 Super Gold Championship (Nearest to Pin) 冠軍	
*2007第九屆仁濟慈善高爾夫球賽 女子淨桿 季軍	
*2008保良局慈善高爾夫球 最遠擊球獎女子組 冠軍	
*2008 Golfers' Club GD球友會高球慈善賽 淨桿 冠軍	
*2008 Golfers' Club GD球友會高球慈善賽 最近旗桿獎女子組 冠軍	

高爾夫球一桿入洞
*2007年10月：Nine Eagles
*2007年12月：長安高爾夫球賽

## 演出
### 音樂作品
第一主打歌《太空·愛漫遊》（2008）

### 電視劇（[[無綫電視]]）

### 電視劇（[[邵氏兄弟]]）
*2019年 飛虎之雷霆極戰

### 電影
*(2007) 飾 Sally

### 綜藝節目
*2008年北京奧運會主持
*香港全運會主持
*2009年：東亞運動會主持
*體育世界
*（常與陳丹丹拍檔任助手）
*香港全民迎聖火
*
*2012年倫敦奧運會主持
*2013年：順峰順水
*主持
*2017年：寵物大聯萌第三集
*
*2023年：萬眾同心公益金

## 參考

## 出面網頁
* Players | WTA Tennis English
* ITF Tennis - Pro Circuit - Player Profile - LEE, Si-Nga (HKG)
* Fed Cup - Player profile - Si-Nga LEE (HKG)
* Si Nga Lee - Tennis Explorer
* 
* 
* 
* 
* 李思雅嘅Facebook頁
* 
* 2005年度香港小姐競選-佳麗個人網頁
*
黃穎君

**黃穎君**（**Burmie Wong**，）係武漢政協特邀委員，做過香港政府公務員同埋香港無綫電視女藝員，外號「翻版謝安琪」、「東張女勇士」。2010年工展小姐冠軍，再參加2012年度香港小姐競選而入行，之後做咗TVB娛樂新聞台，亦拍過電視劇同做過《東張西望》主持。2021年12月離開無綫電視同埋息影退出娛樂圈，轉行做民政事務局媒體主任，月薪67,295緡。

2022年1月3號出席過洪為民生日派對。同年調職至政府改組架構後增設嘅文化體育及旅遊局，照舊做返媒體主任。2023年離開香港政府。

## 攷

## 出面網頁
* 
* 
* 
* 
*
*
*
嘉信理財

**嘉信理財**（；，）係美國嘅一間專門搞經紀同銀行業務嘅理財公司，喺1971年4月成立，總部喺加州三藩市，而家喺全球各地都有佢嘅分行。

## 出面網頁
* 
* Schwab Intelligent Portfolios

類:銀行
類:美國公司
土華路

**土華路**（注意華字有傳統讀音，讀「畫」，）係中國廣東廣州嘅東西走向馬路，喺海珠區土華，西邊從華南快速幹線橋底條冇名嘅主幹道開始，一直向東去到華洲路。

## 概要
全長1.4km，闊大概11米，雙向2車道。

## 經過嘅道路
條路順序從西到東排，**加粗**嘅字係主幹道：
* **冇名主幹道**、（橋頂經過，冇匝道上落）
* 華洲路
瀛洲路

**瀛洲路**（）係中國廣東廣州嘅南北走向馬路，喺海珠區小洲村，北邊從華洲路開始，一直向南去到小洲路。

## 概要
全長1.6km，闊大概9～11米，雙向2車道，馬路北窄南闊。

## 經過嘅道路
條路順序從北到南排，**加粗**嘅字係主幹道：
* 華洲路
* 小洲路
越南君主一覽

收錄越南從傳疑時代（鴻龐氏同蜀朝）到近代（阮朝）嘅君主。君主名有第種寫法或僅提供參考譯名嘅會喺註釋標明。另外，要睇越南中、南部古國嘅君主，去占婆君主一覽。

關於越南史時代嘅劃分，有好多種，比如歷史學家陳重金將佢分成上古時代（鴻龐氏、蜀朝）、北屬時代（秦平百越到第三次北屬結束）、自主時代（吳朝到初黎朝）、南北紛爭時代（後黎朝、西山阮朝）、近今時代（阮朝）。由於可能會有爭議，一覽呢道就帶過下，唔作劃分。

## 鴻龐氏
鴻龐氏時期嘅越南叫文郎國。鴻龐氏嘅雄王傳說起源於14世紀嘅越南。後黎朝君主黎聖宗為咗表明黎朝嘅獨尊地位以及同中國皇權嘅平等關繫，要有祭天同祭祖儀式。為咗解決民族起源呢個問題，佢好重視發掘民間敘事資源。洪德元年（1470年），翰林院直學士阮固寫成《雄圖十八葉聖王玉譜古傳》，入邊記載咗十八雄王嘅生平，甚至連廟號同別號都有埋。

史載每個雄王嘅統治時間跨度都幾大，明框無理由；另外，雄王四世到十八世喺中文史籍都搵唔到名，下表嘅名係根據越南文畀出嘅參考譯名，未必係最準確，可以睇註釋。但係上述呢啲可能對研究雄王信仰有價值，所以一覽會列出來。

## 蜀朝
蜀朝嗰時嘅越南叫甌雒，相傳君主係古蜀國嘅王儲。

## 趙朝
趙朝就係南越國。趙朝呢個名亦係有爭議嘅，喺呢道跟越南講法叫趙朝。

## 徵氏

## 士氏

## 趙氏

## 前李朝
西元544年，李賁建立萬春國，史稱「前李朝」。佢過身之後，左將軍趙肅個仔趙光復自立為王；而佢大佬李天寶走難去九真、哀牢一帶，建立野能國。直到571年，趙光復嘅勢力先畀野能國食咗。

## 梅氏

## 馮氏

## 自主時期

## 吳朝

## 十二使君時期
使君之亂喺楊三哥篡位嗰時就開始。到吳朝君主吳昌文戰死之後，越南北部一度出現十二使君並立嘅局面。

## 丁朝
西元968年，丁部領平定十二使君之亂，建立咗越南史上第一個統一嘅中古王朝，史稱「丁朝」。國號「大瞿越」。

## 前黎朝

## 李朝
李朝君主李聖宗將國號改成「大越」。

## 陳朝

## 胡朝
胡朝嗰時嘅越南國號係「大虞」。

	
## 後陳朝

## 後黎朝時期
後黎朝時期係從初黎朝建立（1428年）到中興黎朝滅亡（1788年）嗰段時間。下邊收錄呢個期間後黎朝、莫朝嘅君主同黎朝鄭阮二主。後黎朝分前期（初黎朝）、中期（中興黎朝、莫朝對立）同後期（中興黎朝鄭阮紛爭）。統元六年（1527年），莫登庸篡位自立，建立莫朝。1533年，阮擁立黎昭宗孻仔維寧做皇帝，重建黎朝，史稱「中興黎朝」。自此莫、黎形成南北對峙嘅格局，持續咗幾十年，史稱「南北朝」。1592年之後，莫氏走佬去高平延續莫朝。而黎朝方面自復國以來，鄭氏、阮氏把持朝政，各據一方，世襲為王，越南再度形成南北分治嘅格局兼且佢哋打過唔少仗，史稱「鄭阮紛爭」。

### 初黎朝

### 莫朝

### 中興黎朝

### 鄭阮紛爭
#### 鄭主

#### 阮主

## 西山阮朝

## 阮朝

## 參考書
*陳重金《越南史略》
*吳士連《大越史記全書》
*李濟川《越甸幽靈集》
*陳久金《中朝日越四國歷史紀年表》
*潘清簡《欽定越史通鑒綱目》
*張廷玉《明史》

## 註

## 攷
龐德

**龐德**（；），又寫**龐悳**（悳同德），字**令明**（），南安狟道人（而家甘肅武山），係東漢末年、三國初年嘅人，原本係馬騰嘅將員，後來成爲曹魏嗰派軍隊嘅將領。佢出名在於佢參加咗三國時嘅兩場大戰，潼關之戰（211年）同樊城之戰（219年）。

## 事蹟
龐德出世喺而家甘肅，出世年未知。喺佢少時，龐德就參加入政權度做嘢，佢當時嘅官職係從事，係佢居住緊嘅州郡嘅官吏。中平年間，佢跟住馬騰，喺西涼刺史令下去打擊造反嘅羌、氐族人。由於屢立戰功，之後佢升官職做校尉。

### 跟馬超平亂
建安年間，曹操出軍去黎陽打作亂嘅袁譚、袁尚，袁譚派郭援、高幹進攻河東來分散曹操兵力。曹操舉派鎮守關中嘅司隸校尉鍾繇去平亂，要佢督率關中諸將一齊合力打高幹、郭援。

早先馬騰、韓遂有衝突，鍾繇寄信畀佢哋幫佢哋分析利害，要求兩邊和解，於是鍾繇同馬騰結緣。所以呢下佢提議馬騰出軍配合討伐郭援同高幹。馬騰舉馬超帶住西涼軍做督軍從事，配合鍾繇嘅朝廷軍去平陽打郭援、高幹。龐德亦得舉做馬超部將，於是跟住佢去打呢場戰役。

據《三國志》而知龐德斬死咗叛亂軍主將郭援。《三國志》喺《馬超傳》同《龐德傳》肯定咗兩次呢個細節，據此，肯定到龐德殺咗郭援，割咗佢首級，喺呢場仗度，龐德「做先鋒進攻郭援、高幹，大破敵軍，親手斬低郭援嘅頭」。

另外，《魏略》記低呢件事更多細節：龐德斬得一個首級，唔知嗰個就係郭援。戰局散咗後，衆人都話郭援死咗，不過搵唔到首級。郭援係鍾繇嘅外甥。之後龐德嘅箭袋度跌咗個頭出來，鍾繇認到個頭就立即喊啦。龐德同鍾繇謝罪，鍾繇話：「郭援雖係我外甥，但佢係國賊。你又據何事來同我謝罪呢？」

呢場仗之後，龐德自校尉升職到中郎將，重封到爵位都亭侯。

### 繼續征戰
之後張白騎喺弘農領導叛軍，龐德又跟住馬騰去征伐，喺兩殽攻破張白騎。每當出戰，龐德「經常衝鋒陷陣打退敵軍，勇氣喺三軍之上」。

之後馬騰徵去做衛尉，龐德又做返馬超嘅屬下，同馬超一齊接管軍閥軍隊。

### 潼關大戰

211年，龐德同馬騰嘅仔馬超帶軍喺潼關之戰中打曹操。西涼軍佔得長安同潼關，不過之後曹操反攻勝利，打敗馬超軍。龐德共馬超走佬西面。

喺潼關場仗度，龐德始終係西涼軍嘅勇猛員將，喺各場仗中佢一直係衝鋒打頭嘅人，係西涼軍嘅主力員將。《三國演義》就話佢正係獻計畀馬超去佔長安城嘅人。

### 襲擊隴上
喺潼關失敗咗後，佢共馬超同馬岱走咗入羌人控制嘅地方，之後不斷招兵買馬準備反攻曹軍。

213年，龐德同馬超喺隴上又再起兵打曹軍，佢哋支軍好快佔據到各個緊要地點如冀城。龐德交付到任務去鎮守冀城。

之後，下面各個串好咗嘅漢人將領反叛馬超，同曹軍配合打擊佢，佢無曬符唯有走去漢中投軍於張魯，龐德亦跟住佢嘅主家去咗嗰度。

### 轉跟曹操
214年，馬超投降劉備，而龐德繼續跟張魯（《三國演義》寫話因爲病咗，於是龐德重留喺漢中）。215年，曹操進攻張魯，佔咗漢中，龐德跟住張魯投降曹軍（演義中寫爲曹操進攻時，張魯派龐德出戰曹操，因爲佢哋以前爲敵過。曹操睇龐德有才能，於是搵計捉咗龐德，然後招降佢。龐德就噉轉跟曹操）。曹操早就聽聞龐德驍勇善戰，於是封佢做立義將軍，賜爵關門亭侯，享祿300戶民（俸祿來自收租、稅）。

### 樊城戰陣

219年，侯音、衞開喺宛縣造反叛離曹操。龐德引領本部軍隊合埋曹仁一齊圍打宛縣，斬侯音、衞開，然後南下喺樊城駐軍，進攻關羽。《三國演義》寫話曹操封于禁做征南將軍（正史中係曹仁）、龐德做征西都先鋒，于禁共龐德起七道軍進攻關羽來解圍樊城。

喺樊城嘅各將領睇龐德嘅堂哥龐柔喺漢中服務於劉備，心度都思疑佢嘅忠誠。

於是佢慷慨宣佈：

之後龐德親征共關羽交戰，龐德支箭射中關羽額頭。（演義中寫爲，龐德畀關羽打，喺危急關頭，佢放箭射中關羽左臂。關羽喺斬龐德之後到樊城，又畀曹仁喺右手射入有毒藥嘅箭，令到關羽要養傷，之後係刮骨療傷嘅情節。）曹仁落令畀龐德喺樊城北面十里處屯軍，嗰陣時遇到個天落咗超過十日嘅大雨，漢江嘅水變大，樊城牆腳下嘅平地水深五六丈，龐德共諸將喺堤上避大水。

關羽因呢個機會指揮水軍用船去襲擊，四部大船上嘅兵一齊向堤上射箭。龐德着住身甲，揸住弓箭，身手非凡噉令啲箭都射中。

喺關羽猛烈進攻嘅壓力下，將軍董衡同部將董超想投降，都畀龐德斬死來提高精神戰鬥。

場交戰打得好惡，「自朝早打到午後」，關羽更加集中軍力猛打，啲箭無曬時，關羽又用短兵器接住打。龐德同督將成何講：

於是決心戰鬥到最後，越打越㷫，氣勢越强猛，而啲水逐漸升高，將士都出曬降。龐德共一位員將、兩個部隊指揮長，四個人一齊走，一齊拉弓放箭，坐住一隻細船諗定走返去曹仁嘅營寨。

水大導致船反咗，弓箭跌咗唔見曬，只能攬實隻船喺浪度浮，之後畀關羽捉住（演義寫成係周倉捉佢嘅）。龐德雖捉咗入敵人手中，但重氣勢軒昂，企直唔下跪。

關羽講話：「你堂哥人喺漢中，我想用你做將，唔早啲投降係爲乜？」龐德鬧關羽話：

於是龐德畀關羽殺咗。《三國演義》中寫話關羽嘅水攻計令魏軍大敗，生擒龐德。由於佢唔投降，龐德畀關羽拉出去斬頭，關羽睇佢噉心中嘆息可憐，於是佢幫佢體面埋葬。

曹操聽聞後好心痛，喊到眼淚濕濕，於是封畀龐德兩個仔做列侯。曹丕升繼王位，立即派人到龐德墓賜佢諡號，有詔策話：

曹丕又賜龐德嘅四個仔（當中有龐會）爵位關內侯，都得到食邑百戶。龐會有老豆嘅勇烈風度，做官到職位中尉將軍，爵位列侯。

## 龐德嘅墳墓
古時史書記有龐德畀關羽殺咗，但無講明佢條屍喺邊。據王隱喺《蜀記》嘅記載，鍾會平蜀時，派一隊官樂，運龐德屍骸返鄴縣安葬，喺大墓度身首一如生前噉。如果係噉，即係龐德喺畀關羽殺死之後，佢條屍體運咗返去蜀地（有層道理係報功領賞時有得升級）。

不過，史家裴松之否認呢條記載，佢查話龐德死喺樊城，文帝即位，又派使者去龐德嘅墓，噉龐德嘅屍體就唔會喺蜀地。

## 家庭
龐德有四個仔，其中一個叫龐會，另外三人未知名。喺《三國演義》度寫話佢個老婆係李氏。之外重有堂哥龐柔，當時喺蜀地做緊官。

## 喺《三國演義》
喺作品《三國演義》，龐德自第58回出現。

喺成部作品中，龐德描寫成善戰嘅員將，有氣魄，而且鞠躬盡瘁、忠誠於主。雖然投軍於曹魏幾遲（當曹操喺漢中戰役勝利時，平張魯兼且生擒龐德），不過佢自身有本事、有武術才藝，龐德好快同嗰陣時魏軍各個領頭武將平起平坐，比如許褚、張遼、徐晃、夏侯兄弟。

關於外形，喺作品度無具體描寫佢嘅外形、容貌，只有一個細嘅枝節講到：「龐德着青袍銀鎧，手揸大刀，帶白馬，企喺陣前」（第74回）。書中形象主要通過佢嘅行動、講嘢同戰功來形容。

## 喺電子遊戲
龐德係好多電子遊戲嘅人物原型，特別係遊戲真·三國無雙，喺呢個遊戲度，佢設置成勇猛嘅魏派武將，喺真·三國無雙4係西涼軍嘅主攻，喺呢版遊戲度，佢設置到似中古時嘅歐洲騎士噉，着住歐洲騎士式嘅盔甲，揸住兩隻戟。喺第五、六代嘅正篇佢無出場，因爲無埞擠，不過出現喺第六代嘅猛將傳，喺第七代度繼續出現。喺第七代佢嘅武器換成狼牙棒。

## 睇埋
*潼關之戰
*樊城之戰

## 參攷資料
*
*

## 攷

類:甘肅人
類:三國人
德
小洲路

**小洲路**（）係中國廣東廣州嘅2條東西走向同1條南北走向嘅馬路，喺海珠區小洲村，西邊到新光快速路橋底，南邊到南洲路，成條馬路組成個英文字母T字噉。

## 名
條路因喺小洲村而改成噉嘅名。

## 概要
馬路有10m闊，分開咗東、南同冇方向嘅三條路，條條都係雙向2車道，但長度唔同。其中小洲東路同南路都係1.1km長，但小洲路長啲，有1.4km長。

## 經過嘅道路
### 小洲東路
條路順序從西到東排，**加粗**嘅字係主幹道：
* **冇名主幹道**、（橋頂經過，冇匝道上落）
* 小洲南路、瀛洲路、小洲路
### 小洲路
條路順序從東到西排，**加粗**嘅字係主幹道：
* 小洲便橋
* 生物島便橋
* 小洲南路、瀛洲路、小洲東路
### 小洲南路
條路順序從北到南排，**加粗**嘅字係主幹道：
* 小洲東路、瀛洲路、小洲路
* 南洲路
曹崇恩雕塑園

係中國廣東廣州嘅一間以雕塑做展覽嘅園區，喺2001年起好，位置喺海珠區小洲東路203號。佢既係中國大陸第一間以雕塑家做名嘅雕塑園，又係信孚教育集團屬下嘅學生實踐基地。

雕塑園放住好多由曹崇恩教授整嘅包括古代、近代同現代等全球各地嘅出名石刻人物肖像作品。

## 註

## 攷
* 曹崇恩雕塑园 博雅旅游网

類:廣州博物館
類:海珠區
曹崇恩

**曹崇恩**（；，；）係中國大陸嘅偉大雕塑家，廣東靈山（今日嘅廣西欽州靈山縣）人，曾經整過好多人物雕像同石刻等藝術而出名。佢嘅作品大多數係名人嘅雕像，喺全球各地都有展覽。喺廣州海珠區小洲村南邊嘅雕塑園就係以佢做名。

## 註

崇恩
類:廣西人
大學城外環路

係中國廣東廣州嘅環形主幹道，亦係廣州大學城介乎外環同內環之間嘅環形路，位置喺番禺區大學城。

## 敘述
全長14.9km，闊42米，雙向6車道。

## 經過嘅道路
條路按順時針嚟排，**加粗**嘅字係主幹道：
***[[大學城廣中醫路]]**
***[[大學城廣藥路]]**
***[[大學城華工路|大學城華工北路]]**
*穗石村大街
***[[大學城華工路|大學城華工南路]]**
***[[大學城廣工路|大學城廣工一路]]**
*大學城廣工二路
*南亭村大街
***[[大學城廣美路]]**
****'、'''[[大學城星光下道]]'''
*'''[[科普路 (廣州)|科普路]]'''
****'、**[[大學城星光下道]]**
*小洲便橋、**[[北亭村大街]]**
*大學城星海西路
***[[大學城星海路|大學城星海東路]]**
***[[靜寧街 (廣州)|靜寧街]]**、**[[崙頭-生物島-大學城隧道]]**
*風茂街
***[[大學城中大路|大學城中大西路]]**
***[[大學城廣外路|大學城廣外西路]]**
***[[大學城廣外路|大學城廣外東路]]**

類:廣州主幹道

類:廣州大學城
IGirl 夢情人

《**iGirl 夢情人**》（英文：**iGirl**），中國大陸叫《**我的極品女神**》，係2016年上畫嘅港產片，由鄭伊健、周秀娜、何浩文、文凱玲、林子聰、鄭欣宜主演，闞家偉執導。

## 出面網頁
*
暗色天堂

《**暗色天堂**》（英文：**Heaven in the Dark**）係2016年上畫嘅港產片，由張學友、林嘉欣主演，袁劍偉執導。

## 出面網頁
* 
* 
* 
*
老笠 (電影)

《**老笠**》（英文：**Robbery **），原名《**老笠便利店**》，係2016年上畫嘅港產片，由曾國祥、雷琛瑜、林雪、馮淬帆、姜皓文、崔碧珈、‎郭偉亮、周祉君、‎馬志威、‎盧惠光主演，李家榮執導。佢得到第53屆金馬獎兩個提名。

## 出面網頁
*
廣東科學中心

（）係中國廣東廣州嘅一間有科普教育、科技成果展示、國際學術交流同科普旅遊等4大功能嘅教育基地，亦係廣東地區實施科教興粵同人才強省戰略、提高全民科學文化素養嘅大型綜合性科學場館。喺2008年9月26號開放，位置喺番禺大學城西南角嘅科普路同外環西路之間嚿地皮入邊。

佢既係廣州嘅城市名片，又係廣東科技成果展示嘅緊要窗口，甚至係中國同亞洲地區最大嘅科普教育基地之一。展館嘅口號係「親近科學　擁抱未來」。

## 廣州科學中心
中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。設計方案一直揀咗好耐，最後揀中「木棉花造型嘅科技航母」方案而設計。建築喺2004年3月28號正式開工，工程先後有50幾間單位嚟參加起呢間嘢，直到2008年夏天搞好。同年9月26號，建築正式開放。

## 概況
*佔地面積：450,000m²
*建築面積：13.75m²
*入面有10個主題展館、480幾件展品、4座影院。
*其中四座影院包括：
*:IMAX、4D、球幕、虛擬航行動感技術嘅影院。
*出面有將自然、藝術同科技夾埋一齊嘅室外科學探索樂園。包括：
*:8公頃嘅生態湖、2000幾種嶺南特色植物、60幾種室外展項。
*從出面望去成間建築個樣，正面好似銀兩，背面好似並排嘅4座輪船，上空睇落去（從東向西望）好似個木棉花噉。

## 佈局
間嘢總共有4層樓，包括地上3層樓同地下1層樓。
*0樓主要係展覽館西邊嘅親水平台同建築中間嘅中庭為主
*1樓主要係科學探索商舖、個人或團體及電影售票處、重有其它接待同埋入場服務。
*2樓主要係探索奧秘展館同特殊影院為主
*3樓主要係文化同科技展館為主
### 展館分佈
;實驗與發現館
喺展館2樓東南角，入面以科學史上重要嘅科學發現做線索，展示出科學嘅發展歷程。重體驗到伽利略、牛頓、法拉第等一系列科學家嘅偉大發現過程。
;兒童天地館
喺展館2樓南邊，入面專門向未夠12歲啲細路搞互動遊戲、角色扮演、情景體驗入面一邊玩科學，一邊探索科學，入面有超市、安全屋、畫室、水電站、汽車廠、麵包屋等設施都有齊，但佢哋都係清一色卡通版。嗰度既係細路嘅「成年人世界」，又係細路嘅歡樂學堂。
;數碼世界館
喺展館2樓西南角，入面以電腦、網絡、通信、數字娛樂嘅展覽為主，可以通過數字技術知識同日常應用而感受佢哋嘅魅力。
;交通世界館
喺展館2樓西南角，入面專門搞汽車嘅工作原理同埋最新嘅汽車文化同技術，重有將來嘅城市交通係點。入面可以搞拆解同組裝汽車，甚至模擬駕駛、模擬車禍同翻車。
;綠色家園館
喺展館2樓西邊，入面專門搞同介紹嶺南生態同自然生態環境變遷規律同各種生態危機，災害劇場嘅部分場景可以模擬到好似《超強颱風》、《驚濤駭浪》、《2012》等一系列災難電影嘅效果。
;飛天之夢館
喺展館2樓西邊，入面專門搞航空同航天嘅知識同技術，及中國航天事業攞到嘅成就。入面有模擬坐滑翔機同熱氣球、重可以搞航天訓練同模擬太空漫步同模擬坐鎮航天發射中心等等一系列航天啲嘢。
;人與健康館
喺展館2樓西北角，入面專門講人體嘅內臟結構同宣揚健康概念，重有解開健康之謎。
;感知與思維館
喺展館2樓西北角，入面通過觀眾嘅一系列感知活動，將腦科學同心理學等學科內容相結合，等觀眾知多啲大腦同探索思維嘅神秘領域同親歷感知嘅奇妙體驗過程。
;嶺南科技縱橫館
喺展館3樓西北角，入面專門講廣東從遠古到而家6000幾年嚟嘅科技發展同成就。
;世博廣東館回遷展
喺展館3樓北邊，入面以2010年世博會廣東館做展覽，既用咗廣東嘅傳統特色，又用咗高科技嘅手法同諗法演繹咗人隊綠色生活嘅追求。但比2010年世博嗰時多咗綠色世博同低碳廣東啲嘢。
;戶外科學探索樂園
喺展館出邊嚿地附近，搞咗60幾個經典嘅科普展覽項目，種咗2000幾種嶺南特色嘅植物同有自我淨化功能嘅人工湖。

## 門票同開放時間
;開放時間
*平時：09:30～16:30
*週末或節假日：09:30～17:00
*逢每禮拜一閉館
;門票
間場館雖然1樓同0樓係免費，但2樓及以上樓層必須要有門票先可以入去。其中：
*成人票每位￥60。
*6＜歲數≤18（包括參加入境遊嘅青少年，但要有有效身份證明文件）／1.2m＜身高≤1.5m嘅細路／全日制大學本科或以下學歷啲人（要有有效嘅學生證）／60≤歲數≤64（要有本人有效證件）／傷殘人士（包括雙下肢殘疾、智力殘疾、盲人，但至少要有位陪護人員陪同）：半票
*歲數≤6（要出示有效證件）／身高≤1.2m（要度身高）／歲數≥65（要有本人有效證件）／現役或退役軍人或軍隊離退休幹部（要有軍官證）／殘疾人（要有殘疾證）／俾民政部門按規定而確定嘅低保救助對象（要有低保證）／五保戶（要有農村五保供養證）：免票
*親子套票￥70，但要包括一位大人同一位1.2m＜身高≤1.5m嘅細路。
*家庭套票￥120，但要包括兩位大人同一位1.2m＜身高≤1.5m嘅細路。
*凡係活動當日咁啱撞正你嘅生日，畀身份證可以免費換展館門票，而同行親友（最多≤5位）當日買展館門票半票。
*IMAX、4D、球幕、虛擬航行動感技術影院要另外收錢，唔互通。
*:IMAX影院￥40／人；4D影院￥30／人；球幕影院￥35／人；虛擬航行動感技術影院￥25／人。
*:4D影院同虛擬航行動感技術影院有心臟病、高血壓、腦出血患者唔可以入場。
*:IMAX影院同球幕影院，最多限帶一位身高≤1.2m嘅細路免費入場。
*:4D影院同科技影院冇免票，科技影院一律全票。

## 附近嘅交通
*巴士
*:大學城（科學中心）總站
*自駕車
*:地面馬路：喺崙頭-生物島-大學城隧道或小洲便橋出嚟之後轉右一直行到督就到。
*:高速：行南沙港快速，到大學城站出，跟住向前行到大學城外環西路之後轉左，一直行到督就到。

## 出面網頁
* 广东科学中心官网

類:廣州展覽館
類:番禺
類:廣州大學城
太平天國之亂

**太平天國之亂**係指1851年到1864年大清因為畀太平天國對抗而引起嘅戰亂，主要影響江蘇、浙江、安徽、江西、湖北等地，最終大清成功鎮壓住。
九龍坑

**九龍坑**（Kau Lung Hang），香港一地，屬大埔區，喺大窩之東，介乎和合石同大埔之間。有村兩條，九龍坑老圍，同埋九龍坑新圍，東面係九龍坑山，南面有大窩村。西過火車路，有南華莆，亦可以去泰亨。

九廣鐵路同粉嶺公路，雖則經過九龍坑，然而無路出入口同車站。搭車靠大窩東支路同橋頭路，亦可以踩單車去粉嶺、康樂園等地。上九龍坑山要靠九龍坑山路，路口喺村口。

## 水
九龍坑山有涌流過九龍坑，坑即係涌。水最終出深圳河入后海灣。有尼龍壩閘水落隧道，水入船灣淡水湖。
1931年江淮大水災

**1931年江淮大水災**係中華民國喺1931年夏季遇到嘅洪水，受災範圍最主要係長江、淮河沿岸地區，而珠江、黃河沿岸地區亦受唔少影響，至少14.5萬人死，係20世紀最多人死嘅天災。
三年大饑荒

**三年大饑荒**，官方初頭叫**三年自然災害**，之後改口叫**三年困難時期**，係中華人民共和國喺1959年到1961年三年期間發生嘅大饑荒，後世普遍認為起因係嗰陣搞嘅大躍進失敗，係人禍而唔係天災。
大躍進

**大躍進**（）係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會。

呢項工農業大增產政策係由毛澤東所主導嘅。喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國。

但係，啲政策不切實際，啲手法亦無視現實，導致唨好多危機。尤其係唔顧農村嘅實際，生硬噉推行集體農場、糧食徵購、軍事化管理，啲人喺政策推行過程中唔係處刑死就係捱拷問至死；而且喺農村中用土窯煉鋼，結果衹得廢鋼，並冇實際嘅經濟、生產效益，導致產業、設施、環境嘅大破壞。生產難以進行，生活難以繼續，唯有靠浮誇、造假、欺瞞嚟營造躍進假象。最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬，有可能仲多過四千萬，正係毛澤東努力嘅結果。

場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果。雖然大會之前毛澤東就已經受唨指責，但佢喺會上先至做官方檢討。因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出。出於恢復、鞏固權力嘅目的，毛澤東喺1966年發動咗文化大革命。

大躍進政策係世界上出過最多犧牲者嘅社會主義政策。今時大多數人、無論中國內外，都睇佢係一場經濟大慘禍。

## 概述

1957年11月6號，蘇聯共產黨第一書記赫魯雪夫發表宣言話「蘇聯嘅工業生產（鋼鐵同石油、水泥）同埋農業生產可以喺15年以內超越美國。」

## 攷

## 睇埋
*三年大饑荒
*三面紅旗
*超英趕美
*共產主義政權造成嘅大屠殺

類:毛澤東
類:1950年代
類:中國經濟
類:1960年代
唔平等條約

**唔平等條約**，中文叫**不平等條約**，係指唔係經雙方對等談判，而係一方用武力或政治壓逼另一方去簽嘅條約。喺世界史上，呢啲條約多數都係19世紀到20世紀頭簽，好多都係由大清被逼同歐洲列強簽嘅，而日本、韓國、越南等東亞國亦都曾經簽過。
性侵犯

**性侵犯**泛指一切違反他人意願爾對他人做出嘅同性有關嘅行為，包括強姦（包括強迫口交及肛交）、強吻、性騷擾、非禮、性虐待等。過往亦都有將露體、偷窺等行為判定為性侵犯嘅案例。

## 參考


類:性暴力
彩條信號

**彩條信號**（），又叫或**測試色**（），係測試NTSC制式電視嘅信號之一。

雖然佢嘅信號有好多個版，但大多數從左到右都圍繞白、黃、青、綠、紫、紅、藍、黑呢8種色調。

## 出現情況
出現以下情況其一時，會出現彩條信號：
#電視台收台之後到開台之前
#新嘅電視台開播之前
#舊嘅電視台停播之後
#電視台內部出現突發情況
#錄影帶頭或攝影機嘅彩條發生器或同步鎖定信號時。

## 註

## 睇埋
* 測色板

類:電視技術
類:測試設備
科普路

**科普路**可以係：
*科普路 (廣州)：喺廣東廣州番禺區。
*科普路 (佛山)：喺廣東佛山南海區。
*科普路 (茂名)：喺廣東茂名信宜市。
*科普路 (蘇州)：喺江蘇蘇州虎丘區。
*科普路 (昆明)：喺雲南昆明五華區。
*科普路 (西寧)：喺青海西寧城西區。
科普路 (廣州)

**科普路**（）係中國廣東廣州嘅弧形馬路，喺番禺區大學城西南角。兩邊都同大學城外環西路接埋一齊。

## 名
條路喺2002年開發廣州大學城時起，開通初期之所以嗌**大學城西六路**係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。喺市政府徵求過當地民眾意見之後，喺2014年3月15號，大學城除咗外中內三環之外，其它馬路都改嗮名。

## 敘述
全長1.9km，闊24米，雙向4車道。

## 經過嘅道路
條路從北到南排，**加粗**嘅字係主幹道：
***[[大學城外環路|大學城外環西路]]**
***[[大學城外環路|大學城外環西路]]**

## 註

類:廣州道路

類:廣州大學城
梁凱寧

**梁凱寧**（，）係香港前無綫電視嘅新聞從業員，互動新聞台主播。而家係香港開電視節目主持人同埋香港浸會大學傳理學院講師。

## 簡歷
梁凱寧喺英國出世，之後返香港成長，中學讀將軍澳官立中學，大學讀香港浸會大學傳理學院，主修廣播新聞。

佢喺二年級暑假已經喺無綫電視新聞部實習，當時已經畀傳媒話佢靚女。2013年11月開始，佢開始擔任互動新聞台兼職主播，到2014年7月大學畢業後，正式加盟做全職新聞主播。

梁凱寧喺2019年9月離開無綫電視。同年稍後轉投香港開電視。

## 演出
### 電視節目（[[香港開電視]]）
*2019年：《開嚟見我》嘉賓主持
*2020年：《聲東擊西》嘉賓主持
*2022年：《疫境中的餐桌》主持

## 參考
科普路 (佛山)

**科普路**（）係中國廣東佛山嘅南北走向馬路，喺南海區獅山鎮。南邊從科技東路開始，一直向北去到羅穆路。

## 概況
全長490m，闊9米，雙向2車道。

## 經過道路
條路從北到南排，**加粗**嘅字係主幹道：
***[[科技路 (佛山南海)|科技東路]]**
*羅穆路

## 特色
條路係村路，兩邊都有農田特色。

類:佛山道路
類:南海區
卡馬爾哈森

**卡馬爾哈森**（**Kamal Haasan**，）係印度演員，細個已經做童星，1970年出道。佢2018年開始做埋政治人。

## 出面網頁
大學城星光下道

係中國廣東廣州嘅西北-東南走向馬路，喺番禺區大學城，雖然兩邊都同大學城外環西路接埋一齊，但成條路喺南沙港快速嘅橋底。

## 敘述
全長1.7km，闊24米，雙向4車道。

## 經過嘅道路
條路從北到南排，**加粗**嘅字係主幹道：
***[[大學城外環路|大學城外環西路]]**
***[[大學城中環路|大學城中環西路]]**
*大學城廣大路、康陵路
***[[大學城中環路|大學城中環西路]]**
***[[大學城外環路|大學城外環西路]]**

類:廣州道路

類:廣州大學城
泳兒

**泳兒**（，），原名**陳家欣**，係香港女歌手，香港出世，8歲闔家移居星加坡，2005年大學畢業後回流香港，參加無綫電視同英皇娛樂合辦嘅「2005年度英皇新秀歌唱大賽」攞到亞軍同最佳型格獎，所以同英皇娛樂簽約做歌手。

2019年10月，泳兒唔單止推出新歌《花心》，亦喺九展舉行咗《重新感應泳兒演唱會》。另外佢仲投資咗六位數做生意，同一個瑞典品牌合作，推出個人品牌嘅耳環。

## 演出

### 電視節目（ViuTV）
*2020年問始：《Chill Club》 第37、59、76、94、97、98、101、123、127集嘉賓
*2020年：《有酒今晚吹》 第20集嘉賓
*2021-22年：《囝囝女女730》 第35、58、209集嘉賓
*2021年：《全民造星IV》 第二回合評判
*2022年：《娛論潮》 第12集嘉賓
*2022年：《拆你個夢》 第7集嘉賓
*2022年：《粉絲福利署》 第26集嘉賓
*2023年：《全民造星V》 第三、五回合評判
*2023年：《讓我一次買個夠》 第29集嘉賓
*2023年：《正一廣東話》 第5集嘉賓
*2024年：《準時開飯》 第255集嘉賓

## 參考

## 出面網頁
裕美

**裕美**（；；），原名**和田裕美**（；），係香港女歌手，日中混血兒，阿爸係日本人。佢喺香港出世同長大，2004年開始做歌手，2013年底結婚後逐漸淡出樂壇。

## 出面網頁
* 
* 
* 
* 
* 

類:混血兒
類:前無綫電視女藝員
類:基督教中國佈道會聖道迦南書院舊生
新會學宮

**新會學宮**（），又叫**孔廟**（），係中國廣東江門一古蹟，位置喺新會區會城街道。建築喺北宋慶曆四年（1044年）時起，不過喺大元兵災時被毀，分別嚮大明洪武、大清道光時期重修過，1989年6月被列為廣東省級文物，而家係間博物館。

## 有關嘅書
* 《广东文化遗产：不可移动文物名录》  新會區卷　ISBN·9-787-0303-90677
* 《新會史話》 新会市史志办公室 1999年第3卷

## 參考
*新會區人民政府

類:江門古蹟
類:新會
刀見笑

《**刀見笑**》（）係一部2011年嘅中國電影，由烏爾善執導，安藤政信、張雨綺、游本昌主演。

## 演員表
*安藤政信 飾 啞巴
*張雨綺 飾 寐娘
*游本昌 飾 唐胖子

## 出面網頁
*
阿凡達

《**阿凡達**》（）係一部2009年嘅美國電影，由占士金馬倫執導，森姆禾芬頓、、、米雪·羅德里格斯、主演。

佢係香港有史以嚟第二高累積票房嘅美國電影。

## 演員表
*
*
*
*
*

## 文化影響
### 現實社會
*喺當今嘅香港賽馬，有一位叫黎達銘嘅馬主，佢嘅個人名下馬匹命名為「阿凡達」。

## 出面網頁
*
關鍵第4號

《**關鍵第4號**》（）係一部2011年嘅美國科幻動作電影，由做導演，、同寫劇本，套戲改編2010年同名小說《》，而本書係青少年科幻小說系列嘅其中一本書。主演係、添姆菲奧芬、、、。

## 演員表
*  飾演 Daniel / John Smith / Number Four
* 添姆菲奧芬 飾演 Henri
*  飾演 Number Six
*  飾演 Sarah Hart
*  飾演 Sam Goode
*  飾演 Mogadorian Commander
*  飾演 Mark James
*  飾演 Mr. Simms
*  飾演 Frank
* Jeff Hochendoner 飾演 Sheriff James
* Greg Townley 飾演 Number Three
*  飾演 Number Three嘅守護人
*  飾演 Mrs. Hart
* Charles Carroll 飾演 Mr. Goode
* Ken Beck 飾演 Jackson
*  飾演 Tuck
*  飾演 Nicole
* Patrick Sebes 飾演 Kevin
* Andy Owen 飾演 Bret
* L. Derek Leonidoff 飾演 Mr. Berhman
*  飾演 超市收銀員
* Sabrina de Matteo 飾演 物理老師
* Cooper Thornton 飾演 Mr. Hart
* Jack Walz 飾演 Sarah's Brother
* Bill Laing 飾演 Demented Farmer
*  飾演 Drew
* Cody Johns 飾演 Kern

## 出面網頁
*
方力申

**方力申**（**Alex Fong**，）係香港男歌手同電影演員，邵氏兄弟前藝人，入娛樂圈前係香港游水運動代表隊隊員，保持住200米背泳同400米個人混合式兩項香港紀錄。

佢曾經同歌手鄧麗欣拍拖十年，到2016年3月宣佈甩拖。

2019年，佢參加咗「香港環島泳45公里慈善挑戰」。

## 屋企
佢老頭係方毓仁，細佬方圓明。

## 感情生活
2003年，方力申同女歌手鄧麗欣因為合唱《好心好報》同《好好戀愛》開始傳出緋聞，到2012年戀情正式曝光，2016年宣佈分手。

2023年，方力申傳出新戀情，之後佢公開承認女朋友係邪教受害者葉萱（Maple Yip）。

## 個人榮譽
* 香港十大傑出青年（2014年）

## 演出作品

### 電影
*2017年：女人永遠是對的
*2017年：我們的6E班
*2017年：愛情奴隸獸

### 電視節目（[[無綫電視]]）
*2022年：鋪鋪Poker 主持

## 部分公職

* 香港北京社團總會第一屆理事會理事

## 爭議
### 武漢肺炎疫情期間涉嫌違反限聚令

喺2022年7月26號，食品公司Future Salad被揭發喺ClubONE淺水灣店搞違反限聚令嘅活動，其中方力申同丁子高，仲有一啲微辣嘅演員都有出席，而且方力申仲唔帶口罩同人合照。

## 參考

## 出面網頁

* 
* 
* 
* 
* 
* 
* 
* 
* 方力申小檔案
* 
* 
* 

類:香港十大傑出青年

類:香港馬主
盛品儒

**盛品儒**（**James Shing**，）係中國生意人，上海出世，祖籍江蘇武進，係買辦盛宣懷嘅後人。佢2010年到2012年曾經係香港亞洲電視管理層，堂阿哥係當時大股東王征（本名盛承宗）。

盛品儒亦有一個非常響朵嘅金句，就係「眾所鳩知」。

## 感情生活
盛品儒感情生活多姿多采，曾經同多個女星傳緋聞，好似呂晶晶、陳霽平、郭奕芯等，到2014年11月同澳門名媛蔡一鳳結婚。

喺2023年香港區議會選舉期間，候選人謝敏婷被人傳講話佢曾經整容，仲有話佢係盛品儒嘅第三者。

## 部分公職
* 中國電視藝術家協會理事

## 選舉經歷
喺2011年選舉委員會資訊科技界界別分組選舉，佢攞到113票，未能當選。

## 參考

類:祖籍江蘇
提子醣因變性胰島素作用性多肽

**提子醣因變性胰島素作用性多肽**係一種蛋白類荷爾蒙，當人體攝入提子醣或者血糖太高嘅時候，呢種激素會分泌出嚟並且刺激胰島素嘅汾泌，從而控制住血糖水平唔畀血糖繼續升高。
胃泌素過盛症

**胃泌素過盛症**（Zollinger-Ellison Syndrome，1955 年由 Zollinger 同埋 Ellison 發現而得名）係由胰臟一種非 β 胰島細胞瘤引起，細胞分泌過量嘅胃泌素，從而刺激胃部壁細胞分泌過量嘅胃酸，造成潰瘍等症狀。
膽囊收縮素

**膽囊收縮素**係一種消化系統嘅肽類荷爾蒙，可以促進脂肪同埋蛋白質嘅消化。膽囊收縮素係由小腸黏膜上皮細胞當中嘅I細胞合成，並由十二指腸分泌，促進胰臟同膽囊各自釋放消化酶同膽汁。
熊黛林

**熊黛林**（**Lynn Hung**，）係上海模特兒，貴州出世，2006年到香港發展，主力做電影演員，出名作品包括《葉問》。

熊黛林曾經同香港歌手郭富城搞地下情，2013年分手，之後同香港藝人郭可盈細佬郭可頌拍拖，2016年結婚。
胰泌素

**胰泌素**係史上首個被發現嘅荷爾蒙，係由十二指腸分泌嘅含27個氨基酸嘅荷爾蒙。佢嘅產生由多種因素刺激，當中最強的刺激信號係鹽酸（胃酸）。嘅種荷爾蒙可作用響胰腺導管同膽管系統，令佢哋分泌水同碳酸氫鹽，從而產生中和胃酸嘅效果。
血管作動性腸多肽

**血管作動性腸多肽**係一種消化系統嘅肽類荷爾蒙，主要作用係放鬆消化系統平滑肌，擴張血管，降低血壓，促進醣原分解。
通假字

**通假字**（）係中國古書嘅一種用字現象，通假就係「通用、假借」（唔係指六書中嘅「假借」），指用讀音相同或相近嘅字頂替本字。由於種種原因，寫字時冇用到或者唔識本字點寫，就臨時借咗同音或近音嘅字來用。呢種現象喺好多古書入面出現。

## 概論

假借用字嘅做法，好多時會引起通假字。想像依家有隻口語字詞本來係有漢字可寫嘅，但係後來個寫法失傳咗。後人想寫某個口語字詞但係唔知應該點寫，就可能會用假借，借一隻同音漢字嚟寫，最後呢種新寫法普及化，形成通假字。

譬如：
***樹幹**嘅**幹**字，考證話本來係寫做**榦**字嘅，但係後來啲人唔記得咗原本嘅寫法，就用**幹**字代替，喺現代中文，**樹幹係標準寫法**。
*粵語入面嘅**膥**（，即係蛋嘅意思，例如講**水蛇膥咁長**）一字：呢個字嘅本字好少見，寫法失傳咗一段時間，等到學者搵返佢出嚟嘅時候，粵語使用者已經慣咗將呢個口語字詞寫做**春**（好似**水蛇春咁長**噉）。
等等。

## 睇埋
*粵字
*錯別字
*異體字

## 引述
廣州市第50中學

**廣州市第50中學**係中國廣東廣州一間冇咗嘅中學，位置喺荔灣區黃沙後道同蓬萊路嘅交界附近。1965年開辦，2000年5月同廣州一中合併而消失。

## 史

學校初期係紅樓教會嘅建築，1965年，後因大力發展教育嘅關係，1965年將廣州一中東邊嚿地劃咗出去做50中用地辦學。直到2000年，由於廣州市教育部門話要整合教育資源，結果將呢間學校同隔籬嘅一中合併咗。學校合併咗之後，原先50中西邊嘅圍墻都拆咗，而原有在讀嘅學生喺2002年夏天全部消失嗮。

## 睇埋
* 廣州市一中外國語學校

## 註

類:停辦咗嘅廣州中學
胃泌素

**胃泌素**係胃部分泌嘅一種肽類荷爾蒙，主要功能係刺激胃酸分泌，以利於胃蛋白酶嘅活化。佢分泌嘅位置響胃同埋十二指腸。
內窺鏡

**內窺鏡**係一種醫學檢查用嘅儀器，比如插條攝像頭嘅軟管入去個屎忽度睇下條直腸。
直腸內窺鏡

**直腸內窺鏡**（）俗稱**大腸鏡**，係一種檢查大腸直腸腸道嘅內窺鏡。

類:內窺鏡
聖柏德歷節

**聖柏德歷節**（）係紀念基督教愛爾蘭主保聖人聖柏德歷（）嘅節日，係每年嘅3月17號——相傳當日係聖柏德歷嘅忌日。

聖柏德歷節係愛爾蘭共和國實際上嘅國慶節，同時又係北愛爾蘭嘅法定假日。另外，雖然聖柏德歷節最初係愛爾蘭人嘅宗教節日，但係由於愛爾蘭人大流散將慶祝活動帶到好多地方，如今已經演變成全球最多國家有人慶祝嘅國慶節。
## 睇埋
*Leprechaun
## 參考


類:愛爾蘭節日
基本胃酸輸出

**基本胃酸輸出**（英文：basal acid output，BAO）係指一個個體響指定時間之內分泌嘅最少胃酸數量。正常成年人參考值係 2 到 5 微當量/鐘頭。佢通常用嚟診斷各種腸胃病，比如胃潰瘍或者胃泌素過盛症。
局部性腸炎

**局部性腸炎**（）係一種腸臟嘅炎症，症狀係肚屙、肚痛、發燒同埋體重減輕。

## 參考資料
傷害中國人民感情

係多年嚟中華人民共和國政府對外表達唔同意見嘅常見用語，其原意為傷害中國共產黨領袖嘅感情，延伸表達嘅意識，係對個人、組織或政府一啲對中共管治權威有威脅嘅言論、行動或政策嘅不滿或譴責等言行，訴諸反駁同宣洩不满嘅標準口號，同義用詞仲有**傷害14億人的感情**同**傷害中華民族的感情，**《人民日報》、《中國日報》、新華社等中華人民共和國官方媒體同政治宣傳機構，同中共下級啲附屬宣傳機構等等都週時會用到。中國人大常委會2023年9月公佈嘅治安管理处罚法修訂草案，第一次講話將所謂「有損中華民族精神，傷害中華民族感情」啲行為納入刑罰，引起咗輿論嘩然同群情批判。

## 研究

香港大學中國傳媒研究計劃嘅David Bandursk喺一項研究中發現，大陸官媒《人民日報》由1959年至到而家，用過143次「傷害中國人民感情」嘅句子。

全球最常傷害中國人感情嘅國家係日本，《人民日報》用呢句嘢批評過日本51次。美國排第二，「傷害中國人感情」合共35次。

加勒比島國聖盧西亞喺2007年同中華民國重啟外交關係，同樣被形容係傷害中國13億人民的感情。

指出公眾憤怒往往係非常好用嘅工具，令中國共產黨拋開「唔干涉其他國家內政」嘅原則，例如中方不時抱怨日本政治人參拜靖國神社。但另一方面共產黨甚少願意畀民眾表達自己嘅感情，其實係擔心民意爆發會挑戰到黨中央嘅控制能力。

## 爭議
據非正式統計，以「《人民日報》電子版」嘅數據庫搜索，結果得出中國大陸官方喺1946至2006年發表提出「傷害中國人民感情」嘅文章有百幾篇。McClatchy Newspapers北京辦公室主任Tim Johnson評論指出，「呢句陳腔濫調俾中共當局慣用，以獲取同情同埋批評人」。亦有其他觀點認為，佢係中國政府外交手段嘅常用術語之一。

## 註

## 參考

## 睇埋
* 《玻璃心》
梅花中學

**梅花中學**可以係：
*廣州市梅花中學：中國廣東廣州嘅中學。
*長樂市梅花中學：中國福建福州嘅中學。
*樂昌市梅花中學：中國廣東韶關嘅中學。
*：日本大阪豐中嘅私人學校。
海神號 (電影)

《**海神號**》（）係一部2006年嘅美國電影，由執導，、、、、、、、、主演。

## 演員表
* 飾 
* 飾 
* 飾 
* 飾 
* 飾 
* 飾 
* 飾 
* 飾 
* 飾 

## 出面網頁
*
美味情書

《**美味情書**》（）係一部2013年嘅印度電影，由執導，、、主演。

## 演員表
*
*
*

## 出面網頁
*
雨粉

**雨粉**，又叫**雨粉粉**，係指落好細嘅雨，兩點通常細過0.5毫米，多數由層雲或者層積雲引發。
閪水

**閪水**（）係嚟自女人個閪嘅天然分泌物，喺性興奮嗰陣會流出嚟，用嚟潤滑陰道，方便性交。
## 注
我愛HK開心萬歲

《**我愛HK開心萬歲**》（），又叫《**我愛香港開心萬歲**》，係香港邵氏兄弟同無綫電視合拍嘅電影，由曾志偉、梁家輝、吳君如、袁詠儀、李治廷同陳法拉領銜主演，導演曾志偉同鍾澍佳，監製曾志偉。2011年農曆新年上映。續集叫《2012我愛HK喜上加囍》。

## 演員一覽
### 吳家

### 李家

### 其他演員

## 出面網頁
* 
* 
* 
* 
* 
* 
* 
* 
* 
*
驚

**驚**（），又或者叫**恐懼**（），係一種情感，會喺一隻動物（包括人）遇到一啲睇落危險或者有威嚇嘅嘢就會出現，特徵包括心跳同唞氣快咗、血壓高咗呀噉。

## 基本定義

## 進化思考

喺現代嘅心理學上，「驚」呢個概念嘅進化可以噉樣想像：
*人同第啲動物物種都經歷過幾億年嘅進化過程，受過物競天擇嘅考驗；喺自然環境當中，有好多嘢都能夠威脅一隻動物嘅生存，而正路嚟講，曉避開呢啲危險嘅動物個體會有比較大機會能夠生存落嚟並且繁衍後代，將佢哋嗰啲（令佢哋具有「避開危險」行為嘅）基因傳去下一代嗰度，所以進化嘅過程會令各動物物種具有求存嘅能力；
*驚係一種求存嘅功能：喺人同大家鼠等嘅哺乳類動物當中，一隻動物會感知佢周圍環境，一旦佢探測到對佢生存有威脅嘅事物（例如係獵食者），佢就會驚；當一隻動物驚嗰陣，佢會進入一個戰鬥定逃走（fight-or-flight；即係準備打交或者走佬）嘅狀態－即係佢會出現心跳同唞氣加速等嘅生理變化，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢對威脅作出還擊（戰鬥）或者快速噉跑（逃走）。
*喺人等嘅某啲動物物種當中，驚仲可以引致面部表情出現變化：一塊表示驚嘅面會有多種特徵，例如係對眼好多時會擘到大一大，而呢點俾一啲心理學家指係一種進化上嘅適應－擘大啲對眼能夠幫助一隻動物更加睇清楚周圍嘅環境，有利於佢探測周圍環境當中存在嘅可能危險或者逃生路線。
上述嘅理論思考亦都引起咗原始恐懼（primal fear）嘅概念：驚呢種情緒係進化而生嘅求存功能，而家想像有兩個原始人，第一個原始人天生就識驚一啲會對人造成危險嘅嘢（例如係大隻嘅野生動物），另外嗰個原始人冇呢種本能，一定要有人教先識驚嗰啲嘢；假設第啲因素不變，第二個人比較大機會會喺遇到危險嗰陣唔識即刻要驚同走佬而死亡；即係話，有啲嘢係喺人類進化史上一路都威脅住人生存嘅，搞到人進化到就算唔使學都本能上會識驚呢啲嘢－呢啲「人天生就會驚嘅事物」就係所謂嘅原始恐懼，死亡、黑暗、未知同尖銳嘅物件等等都被指係屬於原始恐懼。
## 註釋

## 睇埋

*相關行為：
**行為懲罰，傾向引起驚呢種情緒嘅嘢
**戰鬥定逃走反應，驚傾向引起嘅行為
**操作制約
*類似情緒：
**毛骨悚然
**焦慮
*拉雜相關：
**杏仁核，有份掌管驚呢種情緒嘅腦區
**恐怖故仔
**驚嘅生態學

## 引咗
恐怖

**恐怖**（；英文：**horror**）呢個詞彙喺粵文入面可以係指：
*驚（fear），人喺覺得自己受威脅嗰陣會有嘅情緒。
*令人毛骨悚然（creepiness），一種令人覺得「好似有威脅性」嘅特質。
*恐怖故仔（horror fiction），指作嚟想令讀者觀眾覺得驚嘅故仔，喺口傳故仔、文學、漫畫、電影同電子遊戲等嘅媒體當中都會見得到。
心跳

**心跳**係個心嘅心肌自己唔停舒張收縮嘅活動，令血泵到身體每個部位，每一下心跳叫做**心跳週期**，而心跳週期嘅頻率就係心率。

## 睇埋
*脈搏

類:心
符

**符**係道教入面嘅一樣法寶，由道士響張黃色紙仔度撩啲字同圖案，話佢有驅邪嘅功效。

## 衍生意思
當有個人寫字寫得好撩，就可以比喻做**鬼畫符**。
酸雨

**酸雨**係受污染嘅降水，因為有二氧化硫、氮氧化物等嘅空氣污染物，令到雨水變得酸，pH值5度樓下。
香爐

**香爐**，爐一種，器皿一種，燒香用，有五金造，有磁器造，有石造。一來畀人拜神，裝香祭神明，點著支香插落去。二來盛住香爐灰。有大有細，廟多人用就會大啲。幾乎間間廟都會有。
林樂路

**林樂路**（）係中國廣東廣州嘅東西走向馬路，喺天河區林和街道，西邊從林和西路開始，一直去到東邊嘅天壽路。

## 敘述
全長880m，闊14～44米，2～6車道。其中林和西到林和中之間係雙向6車道，林和中到林和東係凈畀東向西行嘅2車道，林和東到天壽路段係雙向4車道。

## 經過嘅道路
條路從西到東排，**加粗**嘅字係主幹道：
***[[林和路|林和西路]]**
***[[林和路|林和中路]]**
***[[林和路|林和東路]]**
***[[天壽路 (廣州)|天壽路]]**

類:廣州道路
類:天河區
屐

**屐**係種鞋履，皆因用木做，所以又叫**木屐**，多數都整到似涼鞋或者拖鞋形狀。
沉澱

**沉澱**係化學過程，透過密度差異，由溶液入面慢慢分離出密度高嘅固體物質，沉積喺容器嘅底部，嗰啲物質叫**沉澱物**。
我miss係大佬

**我miss係大佬**（）係日本漫畫家森本梢子嘅原作漫畫同佢同名嘅電視劇、動畫片。

2002年之前，日本電視台將呢部片整過3部電視劇版，2004年整過動畫版，2009年7月重出過佢嘅電影版。亞洲電視本港台喺2006年底到2007年中影過呢部片。

## 出面網頁
* ごくせん（日テレ内アニメ公式ページ）
* ごくせん（internet YOU内原作公式ページ）
* 我Miss係大佬III 亞洲電視

類:日本電視劇
紅梅路 (廣州)

**紅梅路**（）係中國廣東廣州嘅南北走向馬路，喺海珠區鷺江，南邊從金菊路開始，一直去到北邊嘅濱江東路。

## 敘述
全長350m，闊11米，雙向2車道。

## 經過嘅道路
條路從南到北排，**加粗**嘅字係主幹道：
*金菊路
*蕙蘭路
***[[濱江路 (廣州)|濱江東路]]**

類:廣州道路
類:海珠區
對比

**對比**係種修辭手法，即係指用兩個相反嘅事物做比較，突出兩者之間嘅差別。呢種手法可以將事物嘅特點同形態更加顯著，更加深刻。

## 同襯托嘅分別
對比同襯托唔同，但係成日會撈亂。對比係將兩個事物放埋一齊比較，冇一方比較突出；而襯托嘅兩個事物有主次之分，以次要嘅突出主要嘅。

## 類型
*兩體對比：對比兩個唔同嘅事物
*一體兩面對比：對比同一個事物嘅兩個唔同方面
PRODUCE 101

《**PRODUCE 101**》係南韓Mnet2016年搞嘅真人騷電視節目，有101個新晉女歌手入圍，最好表現嗰11個可以組成一個女子音樂組合-I.O.I。參加者主要嚟自南韓本地，亦有嚟自香港嘅代表——As One成員吳思佳。

## 改編自呢個節目嘅其他演藝節目
呢個節目吸引咗一啲中國演藝製作人嘅目光，其中正式買咗版權嘅有騰訊視頻製作嘅《創造101》，但亦有一啲中國演藝節目被指未經同意抄襲《PRODUCE 101》而引發爭議，其中包括《偶像練習生》、《加油！美少女》。

## 參考
查理五世

**查理五世**（，）係法蘭西國王，1364年到1380年在位，期間法國逐漸贏返之前輸畀英倫嘅國土。
## 出面網頁
香港中間派

**中間派**（），係香港嘅中間主義政治派系，政治光譜介乎於建制派同泛民主派中間，佢哋嘅主要政治團體包括：民主思路、新思維、希望聯盟、民生圓桌（偏建制派）等等。

根據香港大學民意研究計劃嘅2015年12月民調數據顯示：香港嘅中間派支持者佔41.9%，泛民主派佔28.4%，建制派佔11.4%。不過響選舉上，多數自稱中間派嘅支持者最終投返畀建制派，所以打正旗號做中間派嘅政團響議會上幾乎唔見影。2016年，民主思路、新思維、專業動力都有派人參選第6屆香港立法會選舉嘅地區直選，但全部落選，不過陳沛然就喺醫學界功能界別順利當選，5年後嘅第7屆香港立法會選舉，泛民主派出身嘅狄志遠喺社福界功能界別當選立法會議員。

## 相關人士
### 立法會議員
*狄志遠（新思維，社會福利界，第七屆，前民主黨成員）

### 區議員
*黃頴灝（民主思路出身，元朗區議會議員）
*張美雄（民生圓桌，西貢區，前專業動力成員）
*張展鵬（民生圓桌，西貢區，前專業動力成員）
*陳繼偉（民生圓桌，西貢區，前專業動力成員）

### 其他人士
*梁家騮（前立法會議員，醫學界，第四、五屆）
*陳沛然（前立法會議員，醫學界，第六屆，自稱中間偏民主派）
*黃成智（前立法會議員，前新思維、民主黨成員，泛民主派出身）
*馮檢基（前立法會議員，前民協成員，泛民主派出身）
*鄭承隆（前監警會委員，新思維副主席）
*杜本文（前區議員，東區）
*李繼雄（前區議員，新思維，灣仔區）
*王維基（香港電視網絡主席，前自由黨成員）
*潘焯鴻（沙中線吹哨人，前自由黨成員）
*任亮憲（前社民連及人民力量成員）
*黃梓謙（前民主思路聯席召集人）
*田北俊（希望聯盟開山鼻祖）
*曾俊華（前任財政司司長）
龔照勝

**龔照勝**（，）係臺灣銀行家，做過臺灣糖業公司董事長同第一任中華民國金融監督管理委員會主任委員。

## 生平
龔照勝生於台東縣關山鎮，屋企八個兄弟姊妹之中排最細。阿爸係一名煙酒零售商，經同業支持下，成為台灣煙酒公賣區配銷處主任。其中姑姑開設藥廠，賣止痛藥，五分珠。

喺國立交通大學海洋運輸學系，取得學士學位。留學美國，1983年取得印第安納大學商學碩士。畢業後返台灣，進入新加坡銀行工作。此後一直喺台灣嘅外商銀行界工作，2000年任瑞士信貸第一波士頓銀行台灣區總裁。

喺2000年總統大選時，支持陳水扁陣營。喺陳水扁政府時期，2001年，以瑞士信貸第一波士頓銀行台灣區總裁身份，組織銀行招商團，跟財政部長顏慶章出訪歐洲，招募歐洲銀行前嚟到台灣投資。因為噉，瑞士信貸第一波士頓銀行受到中華人民共和國嘅政治壓力，喪失喺中國嘅承銷權以及幾個信貸案，龔照勝喺2002年被迫退休。龔照勝控告瑞士信貸，獲得資遣費。喺2002年至2003年間，任東森美洲台顧問。

於2003年，龔照勝出任台灣糖業公司董事長。2004年7月1號任金管會首任主任委員。

2006年，俾當時台灣糖業董事長余政憲告發，檢方起訴龔照勝，認為佢喺台糖公司董事長期間，涉入三項台糖弊案。龔照勝話自己清白，拒絕請辭，俾當時嘅行政院長蘇貞昌將佢停職，撤換其中金管會主委一職，並移送監察院調查。呢三項弊案，分別喺2008年、2009年及2010年獲判無罪。龔照勝喺2009年另外提起行政訴訟，希望撤銷停職命令，但敗訴。此外，喺2006年，經法務部調查，龔照勝喺擔任台糖董事長期間，漏報名下財產，判罰12萬元。喺2008年，龔照勝遭監察院彈劾。

2016年，同友人聚餐時，因心肌梗塞去世，享年61歲。

## 參考

## 連出去

|-
|colspan="3" style="text-align:center;"|**[[中華民國]][[行政院]]**
|-

類:臺東人

類:銀行家
卡爾五世

**卡爾五世**（，）係神聖羅馬帝國皇帝（兼德意志、意大利國王），1519年到1556年在位。佢係奧地利大公**卡爾一世**（，1519年到1521年在位）、西班牙國王**卡洛斯一世**（，1516年到1556年在位）同尼德蘭領主（1506年到1555年在位）。
腓特烈一世 (神聖羅馬帝國)

**腓特烈一世**（，）係神聖羅馬帝國皇帝、意大利國王（1155年到1190年在位），德意志國王、布爾岡國王（1152年到1190年在位），士瓦本公爵（腓特烈三世，1147年到1152年在位）。
曹凱喬

**曹凱喬**（，），筆名**米曹**，係香港寫作人，2013年憑參演網上短片《一生只想尋找一個肯挨麥記的女人》而出名，有「**麥記女神**」嘅稱號。佢響倫敦藝術大學畢業，嗜好係畫畫。佢曾經係學民思潮義工，政治立場屬香港本土派。佢曾經同親共香港導演王晶響網上就香港保衛戰英軍嘅角色隔空辯論。

## 參考

## 出面網頁
*
鄺頌晴

**鄺頌晴**（，），外號「**滑鼠娘娘**」，係香港本土派女政治人，鍵盤戰線發言人。佢本身係香港大學文學院學士生，主修哲學同政治及公共行政。佢響2014年香港雨遮革命初期，曾效法「烏克蘭少女」拍影片《我是香港人：請救救香港》而開始出名。
馬俊怡

**馬俊怡**（，，），係香港女藝人，做過模特兒、節目主持、演員嘅工作。

## 簡歷
馬俊怡2013年曾參加FACE UStar 大專校花校草大選，入選20強。 

馬俊怡本身鍾意打機，之前做過女子電競隊成員，亦喺動漫節做Game Girl，亦拍過廣告、MV，做過活動模特兒同禮儀小姐。

2017年，馬俊怡同邵子風同埋林作喺ViuTV為《晚吹—KO KOL》節目擔任主持人，2018年7月佢推出頭一本寫真集《初次First Rose Ma》，2019年7月佢推出第二本寫真集《2nd Impact》。

## 演出
### 節目主持（[[ViuTV]]）
*2017年：《晚吹—KO KOL》
*2020年：《點擺》（第4集嘉賓主持）

### 節目演出（[[ViuTV]]）
*2021年：《家務戰場》（參賽者）
*2021年：《七救星》（第9集嘉賓）
*2025年：《足球女將》（參加者）
*2025年：《夜粥先生幾多點》（第3集嘉賓）
*2026年：《我想身體健康》（第111集嘉賓）
*2026年：《足球女將 2》參加者

### 電視劇（[[ViuTV]]）
*2022年：《IT狗》 飾 Coel（WOW職員）（第5集）
*2023年：《和解在後》 飾 劉翠華（Aragaki）（第7集）

### 電影
*2020年：《我的筍盤男友》 飾 Angel
*2021年：《＃PTGF出租女友》 飾 Miumiu

### MV
*2021年：ERROR - 我們不Chok
*2021年：WHIZZ - Sorrowful
*2021年：Nowhere Boys - 無處遊人
*2021年：譚杏藍Hana Tam - 悲傷的一千種練習
*2022年：ToNick - 再見止痛藥
*2022年：涂毓麟 - 是日運氣
*2023年：GooChan - 講再見

## 濕碎事
馬俊怡響2016年香港立法會新界東地方選區補選期間，同其他香港本土派女仔一齊撐候選人梁天琦而出名。另外佢參與2014年香港雨遮革命期間，響旺角差啲畀朱經緯警司嘅警棍打中，好彩畀男友人鄭仲恆擋住。

另外，馬俊怡喺2020年8月捲入床照風波，喺網上流出一批疑似係佢嘅性交床照，初頭佢無任何回應（既無承認又無否認），後尾佢接受傳媒訪問嗰陣間接承認咗真係佢嚟嘅。

## 參考

## 出面網頁
*
*
霍千琳

**霍千琳**（英文：**Atsuna Fok**，），筆名**假啞港女**，係香港寫作人，主要幫網上媒體寫文，亦做過網上電台主持。佢響香港中文大學日本研究系畢業。佢政治立場屬香港本土派。
金菊路

**金菊路**可以係：
*金菊路 (廣州)：喺廣東廣州海珠區。
*金菊路 (深圳)：喺廣東深圳寶安區。
*金菊路 (昆明)：喺雲南昆明盤龍區。
*金菊路 (重慶)：喺重慶南岸區。
*金菊路 (南寧)：喺廣西南寧青秀區。
*金菊路 (紹興)：喺浙江紹興諸暨市。
*金菊路 (寧波)：喺浙江寧波鄞州區。
*金菊路 (濰坊)：喺山東濰坊青州市。
*金菊路 (蘇州)：喺江蘇蘇州昆山市。
流離者之歌

《**流離者之歌**》（）係一部2015年嘅法國電影，由執導，、、、主演。

## 演員表
*
*
*
*

## 出面網頁
*
金菊路 (廣州)

**金菊路**（）係中國廣東廣州嘅東西走向馬路，喺海珠區鷺江，西邊從翠竹路開始，一直去到東邊嘅藝景路同廣州大道南嘅交界。

## 敘述
全長320m，闊22米，雙向4車道。

## 經過嘅道路
條路從西到東排，**加粗**嘅字係主幹道：
*翠竹路
*紅梅路
***[[廣州大道|廣州大道南]]**、藝景路

類:廣州道路
類:海珠區
金菊路 (深圳)

**金菊路**（）係中國廣東深圳嘅東西走向馬路，喺寶安區福永，西邊從永福路同寶安大道嘅交界開始，一直去到東邊嘅福一路。

## 敘述
全長589m，闊14米，雙向2車道。

## 經過嘅道路
條路從西到東排，**加粗**嘅字係主幹道：
*永福路、**[[寶安大道]]**
*西環路
*福一路

類:深圳道路
類:寶安區
廣州大學實驗中學

，之前嗌過或**桂花中學**（），係中國廣東廣州一間冇咗嘅中學，位置喺白雲區桂花崗桂花路嘅廣州大學（桂花崗校區）北門對面。1986年開辦，2010年4月20號同越秀區外國語學校合併而消失。

## 史

學校喺1986年開辦，初期係一間好普通嘅學校，直到2002年5月，學校為咗加大對外宣傳嘅聲譽而改名做「廣州大學實驗中學」，同年年底升級為白雲區一級學校，2004年更加升級為廣州市一級學校。2010年初，由於廣州要擴大名校嘅輻射力度同優質學位關係，所以決定喺同年4月20號將呢間學校同越秀區外國語學校合併，而家屬越秀區外國語學校嘅北校區，之前原有在讀嘅學生喺2012年夏天全部消失嗮。

## 睇埋
* 越秀區外國語學校

## 註

類:停辦咗嘅廣州中學